ΔΙΠΛΩΜΑΤΙΚΗ ΕΡΓΑΣΙΑ. Digital Watermarking - PDF\nDownload "ΔΙΠΛΩΜΑΤΙΚΗ ΕΡΓΑΣΙΑ. Digital Watermarking"\n1 ΠΑΝΕΠΙΣΤΗΜΙΟ ΜΑΚΕΔΟΝΙΑΣ ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ ΤΜΗΜΑΤΟΣ ΕΦΑΡΜΟΣΜΕΝΗΣ ΠΛΗΡΟΦΟΡΙΚΗΣ ΔΙΠΛΩΜΑΤΙΚΗ ΕΡΓΑΣΙΑ Digital Watermarking ΟΝΟΜΑΤΕΠΩΝΥΜΟ: ΒΟΥΒΟΥΛΗ ΕΥΔΟΞΙΑ Α.Μ.: 40/09 ΥΠΕΥΘΥΝΟΣ ΚΑΘΗΓΗΤΗΣ: ΣΤΕΦΑΝΙΔΗΣ ΓΕΩΡΓΙΟΣ ΘΕΣΣΑΛΟΝΙΚΗ 2011\n2 ΠΕΡΙΕΧΟΜΕΝΑ Πρόλογος Εισαγωγή Προστασία των ψηφιακών δεδομένων Τεχνικές προστασίας των ψηφιακών δεδομένων Διαχείριση Ψηφιακών Δεδομένων (Digital Rights Management) Κρυπτογραφία (Cryptography) Ψηφιακές Υπογραφές Απόκρυψη Πληροφορίας (Information Hiding) Ψηφιακή Υδατογραφία (Digital Watermarking) Εισαγωγή Ορατή και Αόρατη Υδατογραφία (Visible and invisible Watermarking) Στόχοι Βασικές αρχές λειτουργίας Ιστορία της Υδατογραφίας Κατηγορίες Δεδομένων Υδατογραφία Κειμένου Υδατογραφία Ήχου Υδατογραφία Εικόνας Υδατογραφία Βίντεο Προϊόντα Τεχνική Αφαίρεσης του Υδατογραφήματος Εφαρμογές Ψηφιακής Υδατογραφίας Εισαγωγή Εφαρμογές Προστασία Πνευματικών Δικαιωμάτων (Copyright Protection) Έλεγχος Εκπομπής (Broadcast Monitoring) Ανίχνευση των Συναλλαγών ή Ψηφιακό Δακτυλικό Αποτύπωμα (Transaction Tracking or Fingerprinting) Έλεγχος και προστασία της αντιγραφής (Copy control and protection) Έλεγχος Συσκευής (Device Control) Πιστοποίηση της Αυθεντικότητας των Δεδομένων (Data Authentication)\n3 3.2.7 Legacy Enhancement Σηματοδοσία (Signalling) Ετικετοποίηση (Labeling) Ιδιότητες των Συστημάτων Ψηφιακής Υδατογραφίας Ιδιότητες που σχετίζονται με τη διαδικασία ενσωμάτωσης του υδατογραφήματος Αποτελεσματικότητα Ενσωμάτωσης (Embedding Effectiveness) Πιστότητα (Fidelity) Φορτίο Δεδομένων (Data Payload) Ιδιότητες που σχετίζονται με τη διαδικασία ανίχνευσης του υδατογραφήματος Τυφλή ή Ενημερωμένη Ανίχνευση (Blind or Informed Detection) Ψευδο-Θετική Εκτίμηση (False Positive Rate) Ευρωστία (Robustness) Στρατηγικές για την αποφυγή τροποποιήσεων Στρατηγικές που επιτρέπουν τις τροποποιήσεις Ιδιότητες που σχετίζονται με την ασφάλεια των συστημάτων Ασφάλεια (Security) Κρυπτογραφικά και Υδατογραφικά Κλειδιά (Cipher and Watermark Keys) Μέθοδοι Υδατογραφίας Υδατογραφία εικόνας (Image Watermarking) Μέθοδοι Υδατογραφία Εγγράφων (Document Watermarking) Μέθοδοι Υδατογραφία Ήχου (Audio Watermarking) Μέθοδοι Υδατογραφία Βίντεο (Video Watermarking) Μέθοδοι Επίλογος Βιβλιογραφία\n4 Πρόλογος Η κυριαρχία των ψηφιακών μέσων τα τελευταία χρόνια οδήγησε σε ποικίλες παράνομες ενέργειες και χρήσεις των ψηφιακών αντικειμένων. Οι πολυάριθμες προσπάθειες και η έρευνα για την εύρεση αποτελεσματικών λύσεων έναντι στις ενέργειες αυτές συνεχίζονται και βελτιώνονται διαρκώς, καθώς η παράνομη χρήση ψηφιακού υλικού είναι ένα φλέγον ζήτημα που απασχολεί και επηρεάζει έντονα πολλούς κλάδους. Η Ψηφιακή Υδατογραφία (Digital Watermarking) αποτελεί μία τεχνολογία που χρησιμοποιείται ολοένα και περισσότερο σε ψηφιακά μέσα και αντικείμενα και εξελίσσεται διαρκώς. Αποτελεί ίσως μία από τις καταλληλότερες πρακτικές για όσους φορείς επιθυμούν να προσφέρουν ψηφιακή πρόσβαση των έργων τους στο κοινό. Σκοπός της είναι η προστασία των ψηφιακών αντικειμένων με την αποτελεσματική ενσωμάτωση κάποιου περιεχομένου σε ένα ψηφιακό υλικό με τρόπο που να μην είναι δυνατή η αφαίρεσή του. Το υδατογράφημα περιέχει πληροφορίες σχετικές με το ψηφιακό υλικό, όπως για παράδειγμα κάποιο λογότυπο, τα στοιχεία του κατόχου, τα πνευματικά δικαιώματα κλπ. Η ενσωμάτωση του υδατογραφήματος υλοποιείται με την τροποποίηση στοιχείων των αρχικών δεδομένων και την εισαγωγή τους μέσα σε αυτά, και όχι απλώς γύρω από αυτά. Η τροποποίηση των στοιχείων αυτών θα πρέπει να είναι ανεπαίσθητη ώστε να μην επηρεάζεται η ποιότητα των αρχικών δεδομένων. Όταν σε ένα υδατογραφημένο περιεχόμενο, το κρυφό μήνυμα δεν μπορεί να αφαιρεθεί και παράλληλα η ποιότητα των δεδομένων είναι ικανοποιητική, τότε η υδατογραφία είναι επιτυχής και αποτελεσματική. Σκοπός της εργασίας αυτής είναι η γενική παρουσίαση της τεχνολογίας της ψηφιακής υδατογραφίας, του τρόπου χρήσης της, των εφαρμογών και τεχνικών της. Μία σύντομη περιγραφή της εργασίας είναι η εξής: Στο πρώτο κεφάλαιο περιγράφονται ορισμένες τεχνικές για την προστασία των ψηφιακών δεδομένων και το κατά πόσο και σε ποιους τομείς θεωρούνται αποτελεσματικές. Στο δεύτερο κεφάλαιο περιγράφεται η ψηφιακή υδατογραφία, η ιστορία της χρήσης της, ο τρόπος λειτουργίας της, κάποιες κατηγοριοποιήσεις και οι κατηγορίες των δεδομένων όπου εφαρμόζεται. Στο τρίτο κεφάλαιο περιγράφονται οι τομείς εφαρμογής της ψηφιακής υδατογραφίας. 3\n5 Στο τέταρτο κεφάλαιο περιγράφονται οι ιδιότητες που πρέπει να χαρακτηρίζουν τα συστήματα ψηφιακής υδατογραφίας ώστε να είναι αποτελεσματική η χρήση τους. Στο πέμπτο κεφάλαιο παρουσιάζονται ορισμένες από τις τεχνικές της ψηφιακής υδατογραφίας σε εικόνα, κείμενο, ήχο και βίντεο. Οι τεχνικές που πραγματικά υπάρχουν είναι πάρα πολλές σε αριθμό και συνεχώς εξελίσσονται ώστε να μπορούν να συμβαδίζουν με τη συνεχώς αναπτυσσόμενη τεχνολογία των ψηφιακών μέσων. 4\n6 1. Εισαγωγή 1.1 Προστασία των ψηφιακών δεδομένων Η ψηφιακή εποχή στην οποία ζούμε χαρακτηρίζεται από την ψηφιοποίηση των δεδομένων όπως κείμενο, ήχος, εικόνα, βίντεο και εξελίσσεται με την πάροδο του χρόνου σε διάφορους τομείς και δραστηριότητες. Οι διαθέσιμες πλέον ψηφιακές πληροφορίες συναντώνται σε διαδικτυακές υπηρεσίες, ψηφιακά δίκτυα και βιβλιοθήκες, με αποτέλεσμα τη διάθεση διάφορων μορφών ψηφιακών προϊόντων μέσω των δικτύων αυτών. Η εξάπλωση του Διαδικτύου και η φιλικότητά του προς το χρήστη οδήγησαν στην επιθυμία του κόσμου να βρίσκει και να προμηθεύεται εικόνες, μουσική και βίντεο μέσω αυτού. Το Διαδίκτυο αποτελεί σήμερα ένα σύστημα διανομής ψηφιακών μέσων το οποίο είναι γρήγορο, φθηνό και εύκολο στη χρήση, πλεονεκτήματα που το κάνουν ευρέως διαδεδομένο σε χρήστες διάφορων ηλικιών και ομάδων. Παρόλα αυτά, όμως, η ευρεία χρήση του Διαδικτύου για τη διανομή ψηφιακών μέσων σε συνδυασμό με τη διάδοση των ψηφιακών συσκευών μεγάλης χωρητικότητας, οδήγησε στην «πειρατεία» των ψηφιακών προϊόντων. Παλαιότερα, όταν τα μέσα ήταν αναλογικά, τα «πειρατικά» αντίγραφα ήταν πολύ χαμηλής ποιότητας, ενώ σήμερα οι αντιγραφικές συσκευές δημιουργούν ψηφιακά αντίγραφα με όμοια ή ελάχιστα μικρότερη ποιότητα σε σχέση με τα πρωτότυπα. Με τη χρήση των συσκευών αυτών και με το διαδίκτυο ως μέσο διανομής η δημιουργία σχεδόν τέλειων αντιγράφων γίνεται πλέον πολύ εύκολη υπόθεση και οδηγεί στην ολοένα και περισσότερο αναπτυσσόμενη παράνομη αντιγραφή, μετατροπή και αναδιανομή των ψηφιακών προϊόντων. Η μη εξουσιοδοτημένη αντιγραφή αποτελεί ένα πολύ μεγάλο πλήγμα στις βιομηχανίες κατασκευής κινηματογραφικών ταινιών, βιβλίων, μουσικής και λογισμικού, καθώς οι απώλειες των κερδών είναι πολύ υψηλές (αποτιμώνται σε αρκετά δισεκατομμύρια δολάρια παγκοσμίως). Το πρόβλημα αυτό απασχολεί εδώ και αρκετά χρόνια σε πολύ έντονο βαθμό τους κύκλους που ασχολούνται με την έρευνα για την εύρεση τρόπων προστασίας των πνευματικών δικαιωμάτων από μη εξουσιοδοτημένες αντιγραφές και πωλήσεις. Έχουν δοκιμαστεί και χρησιμοποιηθεί διάφορες τεχνολογίες και μέθοδοι για την προστασία από την «πειρατεία», από τις οποίες κάποιες παρουσιάζουν προβλήματα και κάποιες είναι πιο αποτελεσματικές. Παρόλα αυτά υπάρχει ακόμη αρκετό μέλλον στην έρευνα και την εύρεση 5\n7 τεχνολογιών και τρόπων που θα βεβαιώνουν την προστασία των πνευματικών δικαιωμάτων και θα είναι απόλυτα αποτελεσματικές και νόμιμες. 1.2 Τεχνικές προστασίας των ψηφιακών δεδομένων Διαχείριση Ψηφιακών Δικαιωμάτων (Digital Rights Management-DRM) Η Διαχείριση Ψηφιακών Δικαιωμάτων (Digital Rights Management DRM) είναι μία τεχνολογία για την καταπολέμηση των μη εξουσιοδοτημένων αντιγραφών και γενικότερα της παράνομης χρήσης ψηφιακού υλικού. Η DRM είναι ο γενικός όρος που αναφέρεται στις τεχνολογίες ελέγχου πρόσβασης που χρησιμοποιούνται σε ψηφιακά αντικείμενα και συσκευές και γενικά χρησιμοποιείται για την περιγραφή κάθε τεχνολογίας που εμποδίζει τις χρήσεις ψηφιακού περιεχομένου οι οποίες δεν είναι επιθυμητές από τον ιδιοκτήτη του περιεχομένου. Τα συστήματα DRM ενσωματώνονται σε φυσικά μέσα (π.χ.cds, DVDs) καθώς και σε δεδομένα (π.χ.μουσική, ηλεκτρονικά βιβλία, εικόνες). Η χρήση των συστημάτων DRM, όμως, τείνει να μειώνεται, καθώς έχουν διατυπωθεί πολλές διαφωνίες για την ύπαρξη και τη χρήση τους. Οι τελικοί χρήστες του υλικού θεωρούν τη διαχείριση ψηφιακών δικαιωμάτων αρκετά περιοριστική, ενώ οι πάροχοί του τη βρίσκουν ενδιαφέρουσα. Ο λόγος που τα συστήματα αυτά κατακρίνονται από τους χρήστες είναι πως μειώνουν την ελευθερία χρήσης του ψηφιακού περιεχομένου και περιορίζουν τους τρόπους χρήσεις του υλικού. Για παράδειγμα, σε ένα CD με δεδομένα προστατευόμενα από DRM πιθανώς να μη επιτρέπεται να μετατραπεί το μέγεθός του (π.χ. να μετατραπεί σε MP3), η αντιγραφή του ή να μην επιτρέπεται να παίζει το CD στο αυτοκίνητο ή σε κάποιον υπολογιστή. Ένας άλλος λόγος για τον οποίο τα συστήματα DRM επικρίνονται είναι οι βλάβες που πολύ συχνά προκαλούν στους υπολογιστές, όπως διακοπές λειτουργίας. Συνεπώς, σύμφωνα με τα παραπάνω, κατανοούμε πως η διαχείριση ψηφιακών δικαιωμάτων δεν αποτελεί επαρκή μέθοδο για την καταπολέμηση της παράνομης χρήσης ψηφιακού υλικού, καθώς υπόκειται σε πολλούς περιορισμούς Κρυπτογραφία (Cryptography) Η κρυπτογραφία αποτελεί έναν κλάδο της επιστήμης της κρυπτολογίας και ασχολείται με την ηλεκτρονική ασφάλεια και με την ασφαλή επικοινωνία. Ο κλάδος 6\n8 της κρυπτογραφίας χρησιμοποιείται ευρέως σε διάφορες εφαρμογές, όπως είναι η προστασία των πιστωτικών καρτών και η ασφαλής ηλεκτρονική αλληλογραφία και εξελίσσεται διαρκώς καθώς παίζει πολύ σημαντικό ρόλο στον τομέα της ασφάλειας δεδομένων. Στην κρυπτογραφία, η πληροφορία που πρόκειται να μεταδοθεί μετατρέπεται σε κάποιο μυστικό κώδικα ο οποίος δεν είναι σε αναγνώσιμη μορφή. Η πληροφορία αυτή αρχικά κρυπτογραφείται, και το κλειδί αποκρυπτογράφησης παρέχεται μόνο σε όσους έχουν αγοράσει νόμιμα αντίγραφα των ψηφιακών προϊόντων. Έπειτα το αρχείο διανέμεται μέσω κάποιου δικτύου, από όπου μπορούν να το αποκρυπτογραφήσουν και να το αποκτήσουν μόνο όσοι διαθέτουν το κατάλληλο κλειδί. Χαρακτηριστικά της κρυπτογραφίας είναι η εμπιστευτικότητα (πρόσβαση μόνο από εξουσιοδοτημένους χρήστες), η ακεραιότητα (η πληροφορία δεν μπορεί να αλλοιωθεί χωρίς να ανιχνευθεί η αλλοίωση αυτή), η μη απάρνηση (ο αποστολές και ο παραλήπτης δεν μπορούν να αρνηθούν την αυθεντικότητα της μετάδοσης) και η πιστοποίηση (ο αποστολέας και ο παραλήπτης μπορούν να εξακριβώσουν τις ταυτότητές τους, την πηγή και τον προορισμό της πληροφορίας). Μετά από την αποκρυπτογράφηση, όμως, ο κάτοχος του αντιγράφου μπορεί να το χρησιμοποιήσει με όποιο τρόπο θέλει, να δημιουργήσει παράνομα αντίγραφα και να τα αναδιανείμει. Ουσιαστικά, η κρυπτογραφία βοηθάει στην ασφαλή διακίνηση των ψηφιακών αρχείων, αλλά δεν παρέχει παραπέρα προστασία των δεδομένων. Συνεπώς, καταλαβαίνουμε πως η προστασία δεδομένων μέσω της κρυπτογράφησης είναι ανεπαρκής εάν χρησιμοποιείται μόνη της. Επίσης, τα κρυπτογραφικά συστήματα έχουν το μειονέκτημα πως περιορίζουν την ευρεία διάδοση δεδομένων καθώς επιτρέπεται η χρήση τους μόνο από εξουσιοδοτημένους χρήστες Ψηφιακές Υπογραφές Οι ψηφιακές υπογραφές είναι μία μορφή κρυπτογραφίας και παρέχουν εγγύηση αυθεντικότητας και μη αλλοίωσης του ψηφιακού περιεχομένου. Η ψηφιακή υπογραφή σε ένα αντικείμενο που αποστέλλεται έχει επιβεβαιωτική λειτουργία, δηλαδή ο παραλήπτης είναι βέβαιος πως το μήνυμα δεν έχει υποστεί αλλοιώσεις, και εμπιστευτική λειτουργία, δηλαδή μόνο ο παραλήπτης μπορεί να αναγνώσει το μήνυμα. Οι ψηφιακές υπογραφές χρησιμοποιούνται στο ηλεκτρονικό εμπόριο και σε οποιαδήποτε εφαρμογή είναι απαραίτητος ο έλεγχος γνησιότητας. Η διαφορά τους με 7\n9 την κρυπτογραφία είναι πως εισάγονται στα δεδομένα ή στην επικεφαλίδα ενός αρχείου ή σαν συνοδευτικό αρχείο, ενώ στην κρυπτογραφία κωδικοποιείται ολόκληρο το αρχείο. Το πλεονέκτημα των ψηφιακών υπογραφών είναι πως παρέχουν μεγαλύτερη ελευθερία στους χρήστες σε σχέση με άλλες κρυπτογραφικές τεχνικές, καθώς κάθε χρήστης μπορεί να διαβάσει το αρχείο. Αυτό συμβαίνει γιατί σκοπός τους είναι κυρίως η διασφάλιση της ακεραιότητας των αρχικών δεδομένων. Αυτού του είδους η ελευθερία των χρηστών που παρέχουν οι τεχνικές ψηφιακών υπογραφών αποτελεί και το μεγαλύτερό τους μειονέκτημα όσο αφορά την πειρατεία ψηφιακού υλικού Απόκρυψη Πληροφορίας (Information Hiding) Τα τελευταία χρόνια αναζητούνται μέθοδοι που να έχουν σχέση με την απόκρυψη μηνυμάτων παρά με την κρυπτογράφησή τους. Η κρυπτογράφηση που εξετάσαμε παραπάνω, δημιουργεί αρκετές υποψίες, καθώς όταν κάτι είναι κρυπτογραφημένο ισοδυναμεί με το γεγονός πως περιέχει κάτι που πιθανόν δεν πρέπει να γνωστοποιηθεί. Η απόκρυψη, όμως, κάποιου μηνύματος μέσα σε κάποια πληροφορία αντιμετωπίζει αυτό το πρόβλημα, καθώς δεν είναι γνωστή η ύπαρξή του και συνεπώς δεν δημιουργεί υποψίες. Ο κλάδος της απόκρυψης πληροφορίας (information hiding ή data hiding), προσπαθεί να λύσει τα διάφορα προβλήματα της κρυπτογραφίας καθώς ερευνά την εύρεση τρόπων για απόκρυψη μηνυμάτων που περιέχουν τα πνευματικά δικαιώματα (π.χ. υδατογραφήματα) ή άλλου είδους δεδομένα όπως σειριακούς αριθμούς (fingerprints), στα ψηφιακά μέσα. Ο σκοπός είναι να μπορούν να εντοπίζονται και να ταυτοποιούνται οι παραβάτες των πνευματικών δικαιωμάτων και να διώκονται ποινικά. Η απόκρυψη πληροφορίας αποτελείται από διάφορους υποτομείς που σχετίζονται με τα συστήματα υπολογιστών: o Οι Συγκαλυμμένοι Δίαυλοι ή Κρυφά Κανάλια (Covert Channels) είναι μονοπάτια επικοινωνίας που χρησιμοποιούνται για τη διαρροή πληροφοριών από αναξιόπιστα προγράμματα στον κάτοχό τους, ενώ εκτελούν υπηρεσίες για κάποιο άλλο πρόγραμμα. Ουσιαστικά, δημιουργούν τη δυνατότητα για μεταφορά πληροφορίας μεταξύ εφαρμογών, ενώ δεν επιτρέπεται από την πολιτική ασφαλείας του υπολογιστή η επικοινωνία μεταξύ τους. 8\n10 o Η Ανωνυμία (anonymity) είναι η εύρεση τρόπων για την απόκρυψη του αποστολέα και του παραλήπτη ενός μηνύματος. Η απόκρυψη του αποστολέα ενδιαφέρει κυρίως τους χρήστες ηλεκτρονικής αλληλογραφίας, ενώ η απόκρυψη του παραλήπτη χρησιμοποιείται από διαδικτυακές εφαρμογές. o Η Στεγανογραφία (steganography ή steganographia) είναι από τους σημαντικότερους υποτομείς του κλάδου της απόκρυψης πληροφορίας και αφορά την απόκρυψη της ύπαρξης μηνυμάτων σε κάποια πληροφορία. Για παράδειγμα, η χρήση αόρατου μελανιού σε κάποιο γράμμα θα μπορούσαμε να πούμε ότι είναι μία περίπτωση χρήσης στεγανογραφίας. o Η Υδατογραφία (Watermarking) ή Ψηφιακή Υδατογραφία (Digital Watermarking) (όταν χρησιμοποιείται αποκλειστικά σε ψηφιακό περιεχόμενο) είναι επίσης μία πολύ σημαντική μέθοδος απόκρυψης πληροφορίας, στην οποία το μήνυμα τοποθετείται μέσα στο ίδιο το περιεχόμενο του αρχείου. Η πληροφορία συνήθως διασκορπίζεται μέσα στο αρχείο και έτσι καθίσταται δύσκολη έως αδύνατη η αφαίρεση και η αποκοπή του από αυτό. Η υδατογραφία χωρίζεται σε δύο υποκατηγορίες: τη συγκαλυμμένη και τη μη συγκαλυμμένη υδατογραφία. Στην πρώτη κατηγορία, τα υδατογραφήματα είναι κρυφά από τους χρήστες των αντικειμένων και ο σκοπός τους είναι να μη γίνουν αντιληπτά σε αυτούς. Συνήθως είναι είτε αόρατα είτε διάφανα σε εικόνες και μη ακουόμενα στην περίπτωση που η πληροφορία είναι ηχητική. Στην περίπτωση της μη συγκαλυμμένης υδατογραφίας, τα υδατογραφήματα είναι σκοπίμως ορατά και θυμίζουν παλιά υδατόσημα σε χαρτί. Χρησιμοποιούνται με αυτό τον τρόπο για να δηλώσουν είτε κάποιο λογότυπο είτε το σύμβολο των πνευματικών δικαιωμάτων είτε γιατί μπορεί κάποιοι να μην εμπιστεύονται τα αόρατα υδατογραφήματα Οι τομείς που απασχολούν περισσότερο τους κύκλους που σχετίζονται με μεθόδους απόκρυψης πληροφορίας σε ψηφιακά μέσα είναι η στεγανογραφία και η υδατογραφία λόγω της αποτελεσματικότητάς τους. Οι δύο αυτές τεχνικές απόκρυψης πληροφορίας συνδέονται πολύ στενά μεταξύ τους, αλλά έχουν χαρακτηριστικές διαφορές που τις κάνουν να ξεχωρίζουν και να χρησιμοποιούνται για διαφορετικούς σκοπούς η κάθε μία. Η υδατογραφία χαρακτηρίζεται από μεγαλύτερη ανθεκτικότητα (robustness) που την κάνει περισσότερο αξιόπιστη απέναντι σε πιθανές επιθέσεις και επιπλέον η κρυμμένη πληροφορία είναι πάντοτε συνδεδεμένη με το ψηφιακό αντικείμενο, ενώ στη στεγανογραφία απλά κρύβεται κάποια πληροφορία μέσα στο περιεχόμενο. Ουσιαστικά, οι χρήστες της στεγανογραφίας ανησυχούν για τον πιθανό 9\n11 εντοπισμό των κρυμμένων μηνυμάτων, ενώ οι χρήστες της υδατογραφίας ανησυχούν για την ενδεχόμενη αφαίρεση αυτών από το ψηφιακό αντικείμενο. Η τεχνική της ψηφιακής υδατογραφίας μπορεί να λύσει κατά ένα σημαντικό βαθμό το πρόβλημα της «πειρατείας» των ψηφιακών προϊόντων, καθώς είναι μία τεχνολογία που προστατεύει το περιεχόμενο ακόμη και μετά την αποκρυπτογράφησή του, κάτι το οποίο δε συμβαίνει με την κρυπτογραφία όπως είδαμε παραπάνω. Ο λόγος είναι πως εφόσον στην υδατογραφία τοποθετείται πληροφορία μέσα στο ίδιο το περιεχόμενο του αρχείου, διαδικασίες όπως αποκρυπτογράφηση, επανακρυπτογράφηση, συμπίεση, μετατροπή από ψηφιακό σε αναλογικό σήμα και αλλαγή μορφής των αρχείων δεν την επηρεάζουν ούτε την αλλοιώνουν. Η υδατογραφία χρησιμοποιείται σε διάφορες εφαρμογές για την αποφυγή της δημιουργίας αντιγράφων και για την προστασία των πνευματικών δικαιωμάτων. Στην πρώτη περίπτωση η υδατογραφία χρησιμοποιείται για να ενημερώσει τους αντιγραφικούς μηχανισμούς πως η αντιγραφή απαγορεύεται, ενώ στη δεύτερη περίπτωση χρησιμοποιείται για να ταυτοποιήσει τον κάτοχο του προϊόντος και να εξασφαλίσει τις απαραίτητες πληρωμές για τα πνευματικά δικαιώματα. Πέρα από την παραπάνω εφαρμογή της ψηφιακής υδατογραφίας, χρησιμοποιείται και σε πλήθος διαφορετικών περιπτώσεων που θα εξεταστούν παρακάτω. Ο κλάδος της απόκρυψης πληροφορίας είναι χρήσιμος σε διάφορους τομείς, δραστηριότητες και εργασίες της καθημερινότητας και έχει αρκετές χρήσιμες εφαρμογές. Στις στρατιωτικές επικοινωνίες απαιτούνται τεχνικές που καθιστούν δύσκολο για τον εχθρό να ανιχνεύσει κάποιο μήνυμα ή κάποιο σήμα γενικότερα. Οι υπηρεσίες αντικατασκοπίας, επίσης, χρησιμοποιούν τεχνικές για να εντοπίσουν κρυφά μηνύματα στις επικοινωνίες των εγκληματιών. Οι βιομηχανίες υγείας χρησιμοποιούν συχνά συστήματα απόκρυψης πληροφορίας, όπως πρότυπα που ξεχωρίζουν τα δεδομένα μιας εικόνας από τις λεζάντες, στις εξετάσεις κάποιου ασθενή. Οι χρήστες των τεχνικών απόκρυψης πληροφορίας, όμως, σε γενικές γραμμές, δεν είναι ξεκάθαρο τι ηθικές στάσεις κρατούν, καθώς συναντώνται σε πολλές μορφές, καταχρήσεις των τεχνικών αυτών, που αρκετές φορές δεν είναι προφανείς. Για παράδειγμα, μπορούν να χρησιμοποιηθούν για συκοφαντία, εκβιασμό ή ανεπιθύμητα διαφημιστικά ηλεκτρονικά μηνύματα. Η επιλογή και η υιοθέτηση κάποιας από τις παραπάνω τεχνικές για την προστασία του ψηφιακού περιεχομένου και των πνευματικών δικαιωμάτων του, εξαρτάται από τη μορφή του υλικού, την ευαισθησία των δεδομένων, τις απαιτήσεις 10\n12 και την πρόθεση των χρηστών. Ωστόσο, η τεχνική που είναι καλύτερη από την άποψη της ελευθερίας της χρήσης των δεδομένων σε συνδυασμό με την προστασία των πνευματικών δικαιωμάτων, είναι η τεχνική της Ψηφιακής Υδατογραφίας. Ο λόγος είναι πως μπορεί ο καθένας να διαβάσει και να επεξεργαστεί τα υδατογραφημένα αρχεία ενώ ταυτόχρονα προστατεύονται τα πνευματικά δικαιώματα του κατόχου τους, καθώς τα κρυμμένα υδατογραφήματα που υπάρχουν πιστοποιούν ανά πάσα στιγμή την αυθεντικότητα του υλικού. 2. Ψηφιακή Υδατογραφία (Digital Watermarking) 2.1 Εισαγωγή Η ψηφιακή υδατογραφία είναι μία διαδικασία κατά την οποία διάφορες μορφές πληροφορίας ενσωματώνονται σε κάποιο ψηφιακό περιεχόμενο με τρόπο που να είναι δύσκολο να αφαιρεθεί. Το περιεχόμενο αυτό μπορεί να είναι εικόνα, βίντεο, ήχος και κάθε φορά που αντιγράφεται, αντιγράφεται μαζί και το υδατογράφημα. Μία πολύ γνωστή μορφή υδατογραφίας που γνωρίζουμε όλοι βρίσκεται στα χαρτονομίσματα του ευρώ. Εάν κρατήσουμε στο φως ένα χαρτονόμισμα, τότε διακρίνεται μία απαλή εικόνα με την αξία του νομίσματος. Η εικόνα αυτή ενσωματώνεται άμεσα στο χαρτονόμισμα κατά τη διαδικασία κατασκευής του και είναι πολύ δύσκολο να πλαστογραφηθεί. Έτσι, σε συνδυασμό με άλλες τεχνικές, τα υδατογραφήματα αυτής της μορφής συμβάλλουν κατά ένα μεγάλο βαθμό στην καταπολέμηση της πλαστογραφίας χρημάτων αλλά και διάφορων επίσημων εγγράφων ή επιταγών. Υδατογράφημα σε χαρτονόμισμα των 20. Υδατογράφημα σε χαρτονόμισμα των 50. Το παραπάνω παράδειγμα αποτελεί μία πολύ γνωστή μορφή αναλογικής υδατογραφίας. Πέρα από χαρτί, η υδατογραφία μπορεί να εφαρμοστεί σε υφάσματα, 11\n13 σε ενδύματα, σε συσκευασίες προϊόντων. Στη σημερινή εποχή, όμως, πολλά υλικά έχουν αντικατασταθεί από τα αντίστοιχα ηλεκτρονικά, όπως για παράδειγμα ηλεκτρονικά έγγραφα, με αποτέλεσμα να μας απασχολεί περισσότερο η χρησιμότητα της ψηφιακής υδατογραφίας. Η αναλογική υδατογραφία μετατρέπεται σε ψηφιακή όταν το υλικό στο οποίο πρόκειται να ενσωματωθεί κάποιο υδατογράφημα είναι ψηφιακής μορφής. Συνήθως το υλικό αυτό είναι κάποια ψηφιακή εικόνα, ένας ήχος ή ένα βίντεο αλλά και διαφορετικό περιεχόμενο όπως δυαδικές εικόνες (binary images), κείμενο, γραμμικά σχέδια, μοντέλα 3D, animation, εκτελέσιμος κώδικας και ολοκληρωμένα κυκλώματα. Οι εφαρμογές αυτές χρησιμοποιούνται με σκοπό την πιστοποίηση του κατόχου των πνευματικών δικαιωμάτων του ψηφιακού υλικού, την ένδειξη πως το υλικό απαγορεύεται να αντιγραφεί, την εξακρίβωση πως το ψηφιακό περιεχόμενο δεν έχει τροποποιηθεί, τον έλεγχο εκπομπής για αναζήτηση υδατογραφημένου περιεχομένου. Έχουν επινοηθεί διάφορα ονόματα για τεχνικές ψηφιακής υδατογραφίας, που πολλές φορές συγχέονται και θεωρούνται όμοιες παρά τις διαφορές που παρουσιάζουν. Παρακάτω περιγράφονται κάποιοι όροι της υδατογραφίας και τα χαρακτηριστικά τους: o Η υδατογραφία (watermarking) ή εύρωστη υδατογραφία (robust watermarking) έχει σαν χαρακτηριστικό την ανθεκτικότητα έναντι σε επιθέσεις, καθώς είναι πολύ δύσκολο για τον επιτιθέμενο να αφαιρέσει την κρυφή πληροφορία. Σε σύγκριση με τη στεγανογραφία, είναι περισσότερο ανθεκτική αλλά μπορεί να ενσωματώσει πολύ λιγότερο περιεχόμενο σε κάποιο υλικό. o Τα ορατά υδατογραφήματα (visible watermarks) χρησιμοποιούνται σε εικόνες και βίντεο με τη μορφή λογοτύπων που δείχνουν την προέλευση του ψηφιακού υλικού ή άλλου είδους υδατογραφημάτων και είναι παρόμοια με τα υδατογραφήματα στα έγγραφα ή γενικά σε χαρτιά. Συνήθως τα βρίσκουμε σε εικόνες και βίντεο στο διαδίκτυο ή σε βάσεις δεδομένων και χρησιμοποιούνται κυρίως για αποφυγή διαφημιστικής χρήσης του υλικού. o Η υδατογραφία Bitstream χρησιμοποιείται συνήθως για συμπιεσμένα δεδομένα, όπως για παράδειγμα συμπιεσμένο βίντεο. o Οι ενσωματωμένες υπογραφές (embedded signatures) χρησιμοποιούνται ορισμένες φορές αντί για τον όρο υδατογραφία, κυρίως σε παλαιότερες εκδόσεις. 12\n14 o Τα εύθραυστα υδατογραφήματα (fragile watermarks) έχουν περιορισμένη ανθεκτικότητα σε επιθέσεις και εφαρμόζονται κυρίως για τον εντοπισμό αλλαγών στις υδατογραφίες. 2.2 Ορατή και Αόρατη Υδατογραφία (Visible and invisible Watermarking) Οι τύποι της υδατογραφίας μπορούν να χωριστούν σε διάφορες κατηγορίες με βάση διαφορετικά κριτήρια κάθε φορά, όπως για παράδειγμα με βάση το βαθμό της ανθεκτικότητας που έχουν ή με βάση το πόσο εύκολη είναι η αφαίρεσή τους. Ένα από τα σημαντικότερα και πιο ξεκάθαρα κριτήρια κατηγοριοποίησης αποτελεί το αν είναι ορατό ή όχι το υδατογράφημα και έτσι δημιουργούνται δύο τύποι υδατογραφημάτων: τα ορατά και τα αόρατα. Στην αόρατη υδατογραφία το μήνυμα το οποίο ενσωματώνεται στο ψηφιακό αρχείο δεν είναι ορατό και ανιχνεύσιμο με το μάτι, αλλά μόνο με τη βοήθεια κάποιου προγράμματος. Έστω, για παράδειγμα, μία ψηφιακή εικόνα στην οποία έχουμε κάνει ζουμ με αποτέλεσμα να φαίνονται τα pixels ως εξής: Τα pixels της εικόνας με το ανθρώπινο μάτι είναι όλα ίδια, στην πραγματικότητα όμως το καθένα έχει διαφορετικό χρώμα. Οι διαφορές στα χρώματα είναι τόσο μικρές που είναι αδύνατον να εντοπιστεί χωρίς τη χρήση κάποιου προγράμματος. Επίσης, σημαντικό ρόλο παίζει και το μέγεθος των pixels, καθώς όσο μικρότερα είναι τόσο περισσότερο ανεπαίσθητη είναι η αλλαγή τους. Εάν σταδιακά αυξήσουμε την ένταση του υδατογραφήματος, θα μετατραπεί σε ορατό όπως φαίνεται στην παρακάτω εικόνα: Το πλεονέκτημα των αόρατων υδατογραφημάτων έγκειται στο ότι δεν επηρεάζεται η ποιότητα του αρχείου, με αποτέλεσμα να προστατεύεται το αντικείμενο και ταυτόχρονα το υδατογράφημα να είναι ανεπαίσθητο. Η 13\n15 αποτελεσματικότητα αυτή ισχύει μόνο όταν το αρχείο είναι ψηφιακό, καθώς εάν για παράδειγμα εκτυπώσουμε μία εικόνα που περιέχει κάποιο υδατογράφημα, αυτό δεν έχει πλέον χρησιμότητα. Τα ορατά υδατογραφήματα διαφέρουν από τα αόρατα στο ότι είναι εμφανή στο ψηφιακό αρχείο όπου ενσωματώνονται. Οι τροποποιήσεις που προκαλούν όμως στο αρχείο είναι μικρές ώστε να μην επηρεάζεται κατά πολύ η ποιότητά του. Ένα ορατό υδατογράφημα δημιουργείται συνήθως σε κάποια ψηφιακή εικόνα χρησιμοποιώντας την κλίμακα του γκρι ή απλώς αλλάζοντας το χρώμα στα pixels σε φωτεινότερο ή σκοτεινότερο από τα pixels της γύρω περιοχής. Το πλεονέκτημά τους είναι πως είναι αποτελεσματικά και στην αναλογική μορφή του αρχείου, όπως για παράδειγμα εάν εκτυπωθεί μία υδατογραφημένη εικόνα, το υδατογράφημα θα εξακολουθεί να υφίσταται εφόσον είναι ορατό. Το πρόβλημα που παρουσιάζεται στην ορατή υδατογραφία είναι η ευκολία με την οποία μπορεί να σβηστεί ή να αποκοπεί. Για το λόγο αυτό ένα ορατό υδατογράφημα πρέπει να είναι κατανεμημένο σε μεγάλο μέρος της εικόνας ώστε να μην μπορεί να απομακρυνθεί, αλλά από την άλλη πλευρά δε θα πρέπει να υπερκαλύπτει την ίδια την εικόνα. Στην παρακάτω εικόνα φαίνεται ένα υδατογράφημα αυτής της κατηγορίας, στο οποίο έχει σχηματιστεί η λέξη ERIC με σκοτεινότερο χρώμα από τα άλλα pixels. 2.3 Στόχοι Οι στόχοι που πρέπει να επιτευχθούν για να θεωρείται αποτελεσματική μία τεχνική ψηφιακής υδατογραφίας είναι κατά βάση οι εξής: Το υδατογράφημα δε θα πρέπει να επηρεάζει την ποιότητα των αρχικών δεδομένων Είναι το βασικότερο ζήτημα της υδατογραφίας και ακόμη και αν είναι ορατό, το υδατογράφημα πρέπει να είναι αρκετά ανεπαίσθητο ώστε να μην υπερκαλύπτει τα αρχικά δεδομένα. Εάν για παράδειγμα σε μία εικόνα ή κάποιο βίντεο το υδατογράφημα καλύπτει αρκετά μεγάλα τμήματα δε θα είναι αποτελεσματικό. 14\n16 Το υδατογράφημα δε θα πρέπει να μπορεί να αφαιρεθεί Ένα συνηθισμένο τεστ με σκοπό την απόδειξη της αποτελεσματικότητας της υδατογραφίας αφορά τη δυνατότητα αφαίρεσης του υδατογραφήματος. Στην περίπτωση της επιτυχούς αφαίρεσής του, το ψηφιακό αντικείμενο δεν είναι σωστά προστατευμένο. Το υδατογράφημα θα πρέπει να εισάγει στα αρχικά δεδομένα μία μικρή ποσότητα πληροφορίας Συνήθως τα υδατογραφήματα χρησιμοποιούνται για λόγους προστασίας των ψηφιακών αντικειμένων, συνεπώς πρέπει να ενσωματώνεται μόνο μία μικρή ποσότητα πληροφορίας κάθε φορά σε αυτά. Το υδατογράφημα θα πρέπει να επαναλαμβάνει την πληροφορία Παρόλο που όπως προαναφέρθηκε θα πρέπει να εισάγεται μικρή ποσότητα πληροφορίας σε κάποιο υδατογράφημα, η πληροφορία αυτή θα πρέπει να τοποθετείται σε περισσότερα του ενός μέρη του ψηφιακού αντικειμένου. Έτσι, καθίσταται δυσκολότερη η αφαίρεση του υδατογραφήματος. 2.4 Βασικές αρχές λειτουργίας Σε ένα σύστημα υδατογραφίας, ονομάζουμε αρχικό περιεχόμενο, αρχικά δεδομένα ή αρχικό σήμα το υλικό στο οποίο πρόκειται να ενσωματωθεί κάποια πληροφορία. Η πληροφορία αυτή ονομάζεται υδατογράφημα, όπως αναφέρθηκε ήδη, και κάποιες φορές είναι ορατή ενώ κάποιες άλλες είναι κρυφή στο αρχικό περιεχόμενο. Έτσι, αναφερόμαστε στην ορατή υδατογραφία (visible watermarking) όταν το υδατογράφημα είναι εμφανές σε όλους τους χρήστες και στην αόρατη υδατογραφία (invisible watermarking) όταν το υδατογράφημα αποκρύπτεται μέσα στα αρχικά δεδομένα και δεν είναι δυνατό να εντοπιστεί χωρίς ειδικό λογισμικό και υλικό. Ένα γενικό σύστημα υδατογραφίας αποτελείται συνήθως από τρία διαφορετικά στάδια: το στάδιο της εισαγωγής ή ενσωμάτωσης (embedding), το στάδιο της επίθεσης (attack) και το στάδιο της επαναφοράς ή του εντοπισμού ή της ανίχνευσης (recovery ή detection). o Το σύστημα εισαγωγής δέχεται σαν εισόδους το αρχικό περιεχόμενο στο οποίο πρόκειται να ενσωματωθεί η πληροφορία, την ίδια την πληροφορία, δηλαδή το υδατογράφημα, και κάποιο δημόσιο ή κρυφό κλειδί, και δίνει σαν έξοδο το υδατογραφημένο περιεχόμενο. Το κλειδί χρησιμοποιείται για μεγαλύτερη ασφάλεια, ώστε να αποφευχθεί η εύρεση ή η μετατροπή του υδατογραφήματος 15\n17 από μη εξουσιοδοτημένους χρήστες και συνήθως στην πράξη χρησιμοποιείται κάποιος συνδυασμός κλειδιών για ακόμη μεγαλύτερη ασφάλεια. o Έπειτα, το έτοιμο υδατογραφημένο περιεχόμενο μεταδίδεται σε κάποιον άνθρωπο ή σε κάποιο σύστημα ή καταγράφεται σε κάποια συσκευή. Εάν σε αυτό το στάδιο επιχειρηθεί κάποια μετατροπή στο υδατογράφημα, αυτή η κίνηση καλείται επίθεση. Η επίθεση αυτή δεν είναι απαραίτητο να είναι πάντα κακόβουλη, αλλά συνήθως έχει σαν σκοπό την τροποποίηση του υδατογραφήματος για την παραβίαση της προστασίας των πνευματικών δικαιωμάτων. Παραδείγματα τέτοιας τροποποίησης είναι η συμπίεση με απώλεια των δεδομένων, αφαίρεση ενός τμήματος των δεδομένων και η σκόπιμη εισαγωγή θορύβου. o Τέλος, εφαρμόζεται το τελευταίο στάδιο της επαναφοράς ή ανίχνευσης στο επιτιθέμενο σήμα για να εξαχθεί το υδατογράφημα. Εάν το υδατογράφημα δεν τροποποιήθηκε κατά τη μετάδοσή του, τότε μπορεί να εξαχθεί σωστά από το υδατογραφημένο περιεχόμενο. Οι εύρωστες ή ανθεκτικές εφαρμογές (robust applications) συνήθως είναι σε θέση να αναπαράγουν σωστά το υδατογράφημα, ακόμα και αν αυτό έχει τροποποιηθεί αρκετά, ενώ οι εύθραυστες ή μη ανθεκτικές εφαρμογές (fragile applications) αποτυγχάνουν σε τέτοιες περιπτώσεις. Το σύστημα της επαναφοράς δέχεται σαν εισόδους το υδατογραφημένο περιεχόμενο που προέκυψε από το σύστημα ενσωμάτωσης, το δημόσιο ή κρυφό κλειδί και ανάλογα με τη μέθοδο που χρησιμοποιείται, το αρχικό περιεχόμενο ή το υδατογράφημα. Η έξοδος του συστήματος επαναφοράς είναι είτε το υδατογράφημα που ανιχνεύθηκε στο περιεχόμενο είτε κάποιο μέτρο εμπιστοσύνης που δείχνει πόσο πιθανό είναι το δοθέν υδατογράφημα να είναι παρόν στο υδατογραφημένο περιεχόμενο. Στο παρακάτω σχήμα παρουσιάζονται τα τρία γενικά στάδια της ψηφιακής υδατογραφίας: Στάδιο 1 16\n18 Στάδιο 2 Στάδιο 3 Τα συστήματα υδατογραφίας σε γενικές γραμμές ακολουθούν τα παραπάνω τρία στάδια, αλλά συνήθως παρουσιάζουν ορισμένες διαφορές όσον αφορά τη φύση και το συνδυασμό των εισόδων και των εξόδων του συστήματος επαναφοράς. Με βάση τις διαφορές αυτές χωρίζονται στις παρακάτω τρεις κατηγορίες: o Συστήματα ιδιωτικής ή ενημερωμένης υδατογραφίας (private ή nonblind watermarking systems) o Συστήματα σχεδόν ιδιωτικής ή σχεδόν τυφλής υδατογραφία (semiprivate ή semiblind watermarking systems) o Συστήματα δημόσιας ή τυφλής υδατογραφίας (public ή blind watermarking systems) Τα συστήματα ενημερωμένης υδατογραφίας για να πετύχουν την ανίχνευση και την επαναφορά του υδατογραφήματος χρειάζονται το κρυφό κλειδί και το αρχικό μη υδατογραφημένο περιεχόμενο. Σε ορισμένες περιπτώσεις δεν είναι απαραίτητα όλα τα αρχικά δεδομένα, αλλά ένα τμήμα τους. Τα συστήματα της σχεδόν τυφλής υδατογραφίας χρειάζονται πέρα από το κρυφό κλειδί, το υδατογράφημα στο στάδιο της ανίχνευσης. Η τρίτη κατηγορία συστημάτων, τα συστήματα τυφλής υδατογραφίας, δεν απαιτούν καμία πληροφορία εκτός από το κλειδί. Συστήματα τέτοιου είδους θεωρούνται αρκετά πολύπλοκα αλλά είναι και τα περισσότερο 17\n19 ενδιαφέροντα και χρήσιμα, καθώς συνήθως στην πράξη δεν διατίθεται στο σύστημα ανίχνευσης κάποια πληροφορία του αρχικού περιεχομένου. Σε όλα τα εύρωστα συστήματα υδατογραφίας που ακολουθούν τη γενική μορφή που παρουσιάστηκε παραπάνω, συναντώνται κάποιες κοινές ιδιότητες που τα χαρακτηρίζουν. Το υδατογράφημα που ενσωματώνεται σε κάποιο περιεχόμενο θα πρέπει να προκαλεί ανεπαίσθητες αλλαγές σε αυτό, κάτι το οποίο σημαίνει πως θα πρέπει να χρησιμοποιούνται κατά την ενσωμάτωσή του αλλά και κατά τον προσδιορισμό τυχόν μετατροπών, κάποια κριτήρια αντιληπτότητας. Έτσι όλα τα στοιχεία του αρχικού περιεχομένου μεταβάλλονται σε τόσο μικρό βαθμό, που οι αλλαγές αυτές είναι ανεπαίσθητες. Μία δεύτερη ιδιότητα των εύρωστων συστημάτων υδατογραφίας είναι η κατανομή του υδατογραφήματος σε πολλά μικρά δείγματα του αρχικού περιεχομένου με σκοπό την ύπαρξη μεγαλύτερης ευρωστίας, ώστε το υδατογράφημα να μπορεί να ανακτηθεί αργότερα από ένα μικρό τμήμα του υδατογραφημένου περιεχομένου. Μία τελευταία ιδιότητα αποτελεί η ασφάλεια του συστήματος με τη χρήση κρυπτογραφικών κλειδιών, ενάντια στην πλαστογραφία ή την απαλοιφή του υδατογραφήματος. Η ύπαρξη κλειδιών αποτρέπει τους χρήστες από την καταστροφή του υδατογραφήματος, καθώς δεν μπορούν να το διαβάσουν ούτε να γνωρίζουν τη θέση στην οποία βρίσκεται. 2.5 Ιστορία της Υδατογραφίας Η υδατογραφία πρωτοεμφανίστηκε περίπου 7 αιώνες πριν στην Ιταλία και χρησιμοποιήθηκε αρχικά στη χειροποίητη δημιουργία χαρτιού. Οι λόγοι για τους οποίους χρησιμοποιήθηκε η υδατογραφία δεν έχουν εξακριβωθεί με βεβαιότητα. Ένας από τους πιθανούς λόγους είναι λόγω του ανταγωνισμού που υπήρχε στη βιομηχανία του χαρτιού. Η υδατογραφία ταυτοποιούσε την προέλευση του χαρτιού, και την ποιότητά του ώστε να αποφεύγονται οι συγχύσεις. Άλλοι πιθανοί λόγοι είναι η τοποθέτηση κρυφών μηνυμάτων ή σημάτων στο χαρτί ή απλά η διακόσμησή του. Η υδατογραφία μέχρι και τον 18 ο αιώνα διαδόθηκε παγκοσμίως και πλέον τα υδατογραφήματα είχαν γίνει περισσότερο λειτουργικά. Πέρα από την προέλευση του χαρτιού, έδειχναν τον κατασκευαστή και το εμπορικό σήμα (trademark), τη χρονολογία δημιουργίας του χαρτιού καθώς και το μέγεθός του. Εκείνο το διάστημα ξεκίνησε και η χρήση της υδατογραφίας ως μέσο κατά της πλαστογράφησης χρημάτων ή διάφορων σημαντικών και πολύτιμων εγγράφων. 18\n20 Παρακάτω απεικονίζεται ένα από τα παλαιότερα υδατογραφήματα που δημιουργήθηκε στο Cambridge της Αγγλίας. Το υδατογράφημα απεικονίζει τον κατασκευαστή του χαρτιού, πιστοποιώντας έτσι την ποιότητά του. Ο όρος υδατογραφία (watermark στα αγγλικά ή wassermarke στα γερμανικά) χρησιμοποιήθηκε πρώτη φορά τον 18 ο αιώνα. Η διαδικασία της υδατογραφίας δεν σχετίζεται με το νερό-ύδωρ, συνεπώς είναι πιθανό ο όρος αυτός να δόθηκε γιατί τα υδατογραφήματα μοιάζουν με τα σημάδια που αφήνει το νερό επάνω στο χαρτί. Ταυτόχρονα με την επινόηση του όρου υδατογραφία, ξεκίνησαν και οι προσπάθειες πλαστογραφίας των υδατογραφημάτων, κυρίως στα χαρτονομίσματα. Η πλαστογράφηση, όμως, με τη σειρά της ώθησε την υδατογραφία να προοδεύσει με τον καιρό, έτσι ώστε να αντιμετωπιστούν τέτοιες περιπτώσεις. Ένα παράδειγμα αποτελούν τα ανάγλυφα υδατογραφήματα επάνω στα χαρτονομίσματα, τα οποία είναι πολύ δύσκολο να πλαστογραφηθούν και χρησιμοποιούνται ευρέως ακόμη και σήμερα. Γενικότερα παραδείγματα υδατογραφίας, δηλαδή ενσωματωμένα μηνύματα σε διάφορα αντικείμενα, εμφανίζονται σε νεότερους πολιτισμούς. Αρκετά πιο πρόσφατα, τη δεκαετία του 50, εμφανίζεται μία μορφή υδατογραφίας αρκετά παρόμοια με την ψηφιακή. Η εταιρία Muzak ενσωμάτωσε σε μουσική έναν κρυφό κώδικα, με σκοπό την πιστοποίηση της προέλευσης και του δημιουργού του μουσικού κομματιού, ώστε να αποφευχθούν παράνομες αντιγραφές του. Το σύστημα αυτό χρησιμοποιήθηκε για πολλά χρόνια στο χώρο της μουσικής. Στην αρχή της δεκαετίας του 90 εμφανίζεται για πρώτη φορά ο όρος Ψηφιακή Υδατογραφία από τους Komatsu και Tominaga, και από το 1995 ξεκινά να εξαπλώνεται, να ερευνάται και να χρησιμοποιείται ευρέως. Το πρώτο επιτυχές εμπορικό εγχείρημα χρήσης ψηφιακής υδατογραφίας πραγματοποιήθηκε το 1995 από την εταιρία Digimarc με προϊόντα που προστάτευαν την επαγγελματική φωτογραφία. Έπειτα, διάφοροι ακόμη οργανισμοί και εταιρίες ξεκινούν να χρησιμοποιούν την ψηφιακή υδατογραφία για προστασία των βίντεο στα DVDs, για την προστασία της μουσικής, στον έλεγχο εκπομπής (broadcast monitoring), στα πρότυπα MPEG. Με το πέρασμα των χρόνων οι τεχνολογίες ψηφιακής υδατογραφίας χρησιμοποιούνται σε ολοένα και περισσότερες εφαρμογές, από διάφορες εταιρίες και για διάφορους σκοπούς. 19\n21 Η αρχική έρευνα και η έντονη εξάπλωση της ψηφιακής υδατογραφίας αφορούσε σχεδόν αποκλειστικά την καταπολέμηση της «πειρατείας». Η πειρατεία, όμως, αποτελεί ένα αρκετά βαθύ πρόβλημα το οποίο δεν λύνεται απλά με τη χρήση κάποιας τεχνολογίας, με αποτέλεσμα σιγά σιγά το θέμα της υδατογραφίας όσο αφορά την πειρατεία να εξασθενεί. Παρόλα αυτά, η ψηφιακή υδατογραφία συνέχισε να ερευνάται και να χρησιμοποιείται και σε άλλες εφαρμογές με σκοπούς διαφορετικούς από την πειρατεία. Στο παρακάτω ιστόγραμμα απεικονίζεται η πορεία αύξησης των σχετικών με την ψηφιακή υδατογραφία δημοσιευμάτων από την IEEE από το έτος 1991 έως το Κατηγορίες Δεδομένων Οι τεχνικές της ψηφιακής υδατογραφίας εφαρμόζονται σε όλους τους τύπους ψηφιακών δεδομένων, χωρίς να υπάρχει μία γενική μέθοδος υδατογραφίας, αλλά πολλές τεχνικές που εφαρμόζονται σε διαφορετικούς τύπους δεδομένων (θα εξεταστούν αναλυτικότερα παρακάτω). Έτσι, υπάρχει υδατογραφία κειμένου, ήχου, εικόνας και βίντεο Υδατογραφία κειμένου Αρκετές φορές τα έγγραφα κειμένου είναι πιο πολύτιμα από τα αρχεία πολυμέσων, όπως για παράδειγμα στην περίπτωση συμβολαίων, επιταγών κλπ. Οι διάφορες ψηφιακές βιβλιοθήκες και αρχειοθήκες παρέχουν σε ηλεκτρονική μορφή 20\n22 διαφόρων ειδών ψηφιακά έγγραφα, όπως ηλεκτρονικά βιβλία (ebooks). Τα έγγραφα αυτά είναι συνήθως υδατογραφημένα για την προστασία των πνευματικών δικαιωμάτων με σκοπό τον εντοπισμό παράνομων αντιγράφων και γενικά παράνομης διανομής τους. Το απλό κείμενο, όπως ένα αρχείο κειμένου ASCII ή ο πηγαίος κώδικας ενός αρχείου, δεν μπορεί να υδατογραφηθεί διότι δεν μπορεί να ενσωματωθεί κάποια πληροφορία σε αυτό. Οι τελικές εκδόσεις όμως ενός κειμένου (π.χ. PDF, RTF, PostScript) μπορούν να υδατογραφηθούν διότι το υδατογράφημα μπορεί να ενσωματωθεί στη διάταξη και τη μορφοποίηση του κειμένου. Οι τεχνικές υδατογραφίας κειμένου θεωρούνται οι δυσκολότερες συγκριτικά με άλλων δεδομένων και περιλαμβάνουν και την υδατογραφία λογισμικού. Κάποιες από τις τεχνικές αυτές είναι οι εξής: Οι τεχνικές ανοικτού διαστήματος εισάγουν κενά διαστήματα ανάμεσα σε λέξεις και προτάσεις με σκοπό την απόδειξη γνησιότητας του κειμένου. Οι τεχνικές μορφοποίησης κειμένου τροποποιούν τη μορφή των λέξεων και των προτάσεων (για παράδειγμα μετατοπίζουν λέξεις μέσα στο κείμενο) με σκοπό επίσης την απόδειξη γνησιότητάς του. Οι συντακτικές και σημασιολογικές τεχνικές πιστοποιούν τη γνησιότητα των κειμένων με τη συντακτική και σημασιολογική του ανάλυση. Οι τεχνικές υδατογραφίας εικόνων εφαρμόζονται αρκετές φορές και σε κείμενο, όπου διαχειρίζονται το κείμενο σαν μία εικόνα. Από τις ανωτέρω τεχνικές οι ανθεκτικότερες είναι εκείνες που εφαρμόζονται με συντακτικές και σημασιολογικές μεθόδους και επίσης οι τεχνικές υδατογραφίας εικόνων που εφαρμόζονται σε κείμενο. Οι υπόλοιπες τεχνικές, οι οποίες μεταβάλλουν σε μικρό βαθμό την εμφάνιση του κειμένου, είναι λιγότερο ανθεκτικές και μπορούν να τροποποιηθούν ή και να αφαιρεθούν αρκετά εύκολα Υδατογραφία Ήχου Οι τεχνικές υδατογραφίας ήχου παρουσιάζουν πολύ μεγάλο ενδιαφέρον λόγω της εξάπλωσης της παράνομης διανομής μουσικής στο διαδίκτυο και όχι μόνο. Η χρησιμότητά της είναι μεγάλη αν διαλογηθούμε τα προβλήματα που υπάρχουν για τους δημιουργούς των μουσικών CDs, τα οποία πηγάζουν από τη διανομή της μουσικής τους στο διαδίκτυο σε μορφή MP3, αλλά και από την πώληση παράνομων αντιγράφων των CDs. Κάποιες από της τεχνικές υδατογραφίας ήχου αποτελούν στην 21\n23 ουσία ένα σύστημα «παρακολούθησης» των διάφορων κομματιών στην τηλεόραση, στο ραδιόφωνο, στο διαδίκτυο Υδατογραφία Εικόνας Οι ψηφιακές εικόνες αποτελούν τα ψηφιακά δεδομένα που συναντούμε συχνότερα, καθώς μπορούν να παραχθούν από αρκετά μέσα όπως ψηφιακές φωτογραφικές μηχανές και κάμερες, σαρωτές, ηλεκτρονικούς υπολογιστές, δορυφόρους. Η μεγάλη διανομή των ψηφιακών εικόνων οδήγησε στην ανάγκη για προσθήκη υδατογραφημάτων με σκοπό την προστασία τους από αντιγραφές και μετατροπές και την προστασία των πνευματικών τους δικαιωμάτων. Μία εικόνα που διανέμεται είναι ορατή πολλές φορές από πολλούς χρήστες με αποτέλεσμα να είναι αντικείμενο αρκετών τροποποιήσεων, όπως για παράδειγμα αποκοπή κάποιου μέρους της εικόνας, γεωμετρικοί μετασχηματισμοί, συμπίεση. Έτσι, στα υδατογραφήματα εικόνων είναι απαραίτητο να διατηρούνται ιδιότητες όπως ασφάλεια, ανθεκτικότητα και διακριτικότητα ώστε να μην επηρεάζεται η ίδια η εικόνα. Στις εικόνες υπάρχουν δύο κατηγορίες τεχνικών υδατογραφίας: τα ορατά και τα αόρατα υδατογραφήματα. Τα ορατά συνήθως χρησιμοποιούνται με σκοπό να ενημερώσουν για τον κάτοχο των πνευματικών δικαιωμάτων της εικόνας και υπάρχει μία μικρή και εμφανής τροποποίηση της εικόνας στο σημείο τοποθέτησης του υδατογραφήματος. Τα αόρατα υδατογραφήματα δεν επηρεάζουν καθόλου την εμφάνιση της εικόνας και την προστατεύουν από πιθανές αντιγραφές ή έχουν ως σκοπό την πιστοποίηση της αυθεντικότητας. Οι τεχνικές αόρατων υδατογραφημάτων συνήθως μεταβάλλουν την ένταση των pixels ή άλλους συντελεστές της εικόνας Υδατογραφία Βίντεο Η διάδοση και η παράνομη διανομή των βίντεο έχει εξαπλωθεί σε πολύ υψηλό βαθμό τα τελευταία χρόνια λόγω της ανεπτυγμένης τεχνολογίας που επιτρέπει την εύκολη και γρήγορη αντιγραφή τους και των γρήγορων ταχυτήτων του διαδικτύου που επιτρέπει τα γρήγορη διανομή τους ανάμεσα σε διάφορους χρήστες. Είδη βίντεο όπως κινηματογραφικές ταινίες, μουσικά videoclips, τηλεοπτικές εκπομπές και σίριαλ, ερασιτεχνικά βίντεο, διανέμονται μέσω του διαδικτύου ή μέσω παράνομων αντιγραφών σε DVD, με αποτέλεσμα να είναι απαραίτητος ο έλεγχός τους και η αποτροπή των ενεργειών αυτών. 22\n24 Το ψηφιακό βίντεο ουσιαστικά αποτελεί μία αλληλουχία ψηφιακών εικόνων, συνεπώς οι τεχνικές υδατογραφίας βίντεο είναι παρόμοιες με τις τεχνικές υδατογραφίας εικόνας και χωρίζονται στις ορατές και τις αόρατες, οι οποίες αναφέρθηκαν παραπάνω. Η διαφορά είναι πως στα ψηφιακά βίντεο λόγω του μεγαλύτερου μεγέθους τους, μπορούν να ενσωματωθούν μηνύματα μεγαλύτερου μήκους απ ότι στις εικόνες. Επίσης, στην υδατογραφία ψηφιακών βίντεο παίζει σημαντικό ρόλο η ταχύτητα λόγω του μεγάλου όγκου δεδομένων που πρέπει να υποβληθούν σε επεξεργασία. Σε ένα βίντεο, για υψηλότερο βαθμό προστασίας, μπορεί να εφαρμοστεί και ένας συνδυασμός τεχνικών υδατογραφίας ήχου και εικόνας. Ένα πολύ χαρακτηριστικό και γνωστό σε όλους μας παράδειγμα υδατογραφίας βίντεο αποτελεί το λογότυπο των τηλεοπτικών σταθμών που εμφανίζεται σταθερά κατά τη διάρκεια των διάφορων βίντεο του τηλεοπτικού προγράμματος. 2.7 Προϊόντα Στον παρακάτω πίνακα παρουσιάζονται ορισμένα από τα προϊόντα ψηφιακής υδατογραφίας και μία μικρή περιγραφή τους: Προϊόν Εταιρία Είδος Περιγραφή AudioMark Alpha Tec Ltd Ήχος Digimarc Watermarking Solutions Digimarc Εικόνα και έγγραφα EIKONAmark Alpha Tec Ltd Εικόνα Giovanni SysCop BlueSpike MediaSec Technologies Ήχος, εικόνα και κείμενο Ήχος, εικόνα και βίντεο Verance Verance DVD Ήχος VideoMark Alpha Tec Ltd Βίντεο VolMark Alpha Tec Ltd Εικόνες 3D Εισάγει και ανακτά μη ακουόμενα υδατογραφήματα σε αρχεία ήχου Εισάγει και ανακτά υδατογραφήματα από μία ποικιλία μορφών αρχείων Εισάγει και ανακτά αόρατα υδατογραφήματα σε εικόνες Εισάγει και ανακτά υδατογραφήματα σε εικόνα, ήχο και κείμενο με τη χρήση κρυπτογραφικών κλειδιών Τεχνολογία υδατογραφίας για ήχο, εικόνα και βίντεο Tεχνολογία για την εισαγωγή υδατογραφημάτων σε DVD ήχο και αρχεία SDΜI Phase 1 Εισάγει και ανακτά αόρατα υδατογραφήματα σε βίντεο Εισάγει και ανακτά υδατογραφήματα 3D σε εικόνες κλίμακας γκρι και τριών διαστάσεων 23\n25 2.8 Τεχνική Αφαίρεσης του Υδατογραφήματος Όπως ήδη συζητήθηκε, η αποτελεσματικότητα ενός υδατογραφήματος έγκειται στο κατά πόσο είναι ανθεκτικό και δεν μπορεί να τροποποιηθεί ή να αφαιρεθεί από το ψηφιακό αντικείμενο στο οποίο έχει ενσωματωθεί. Ένα εργαλείο που χρησιμοποιείται για να επιτίθεται στα ψηφιακά υδατογραφήματα αποτελεί το Stir Mark, του οποίου η πρώτη έκδοση κυκλοφόρησε το Έπειτα ακολούθησαν αρκετές εκδόσεις οι οποίες βελτίωσαν τη διαδικασία της επίθεσης αλλά χρησιμοποιούσαν αρκετά πιο πολύπλοκες μεθόδους. Το 1999 κυκλοφόρησε το εργαλείο Stir Mark 3.1 το οποίο αποτελεί το πρώτο εργαλείο συγκριτικής αξιολόγησης (benchmarking) για την ψηφιακή υδατογραφία. Η επέκταση του εργαλείου αυτού ήταν ένα ανεξάρτητο αυτόματο δημόσιο σύστημα για τη γρήγορη αξιολόγηση βιβλιοθηκών υδατογραφίας (watermarking libraries) και ονομάζεται μηχανή αξιολόγησης Stir Mark Benchmark (Stir Mark Benchmark Evaluation Engine). Η χρήση του εργαλείου Stir Mark επιτρέπεται μόνο για την έρευνα και την αξιολόγηση των συστημάτων ψηφιακής υδατογραφίας και απαγορεύεται οποιαδήποτε άλλη χρήση του. Το Stir Mark πραγματοποιεί πάντοτε τρεις ελέγχους: PSNR Test Τα αρχικά PSNR σημαίνουν peak signal-to-noise ratio, δηλαδή λόγος σήματος προς θόρυβο κορυφής. Όταν εισάγεται ένα υδατογράφημα σε κάποιο ψηφιακό υλικό, εισάγονται μαζί και κάποια σφάλματα. Ο έλεγχος αυτός υπολογίζει τον PSNR πριν και μετά την υδατογραφία για την εξακρίβωση των σφαλμάτων αυτών. Η εξίσωση υπολογισμού του PSRN είναι PSRN = 20 log 10 (255/RMSE) όπου RMSE είναι η ρίζα του μέσου τετραγωνικού σφάλματος. Οι συνήθεις τιμές του PSRN κυμαίνονται από 20 έως 40. Στην παρακάτω εικόνα φαίνεται ένας έλεγχος PSNR με διαφορετικές τιμές εισόδου την κάθε φορά. Για κάθε τιμή εισόδου αλλάζει και η τιμή του PSRN: 24\n26 JPEG Test Οι εικόνες JPEG αποτελούν μία μορφή συμπιεσμένων αρχείων και για το λόγο αυτό χρησιμοποιούνται ευρέως στο διαδίκτυο. Όταν άλλες μορφές εικόνας μετατρέπονται σε μορφή JPEG συνήθως χάνεται πληροφορία λόγω της συμπίεσης. Ο έλεγχος αυτός μετατρέπει τις διάφορες μορφές αρχείου εικόνας σε JPEG για να εξετάσει την επίπτωση της μετατροπής αυτής στο υδατογράφημα. Affine Test - Ο έλεγχος αυτός εκτελεί στις εικόνες έναν συγγενή μετασχηματισμό (affine transformation). Ένας συγγενής μετασχηματισμός απαιτεί να διατηρούνται μετά τη μετατροπή δύο ιδιότητες της εικόνας: κάθε σημείο που βρίσκεται σταθερό σε μία γραμμή θα πρέπει να βρίσκεται στην ίδια θέση και μετά το μετασχηματισμό και το μέσο σημείο (midpoint) της γραμμής θα πρέπει να παραμένει το ίδιο. Ο μετασχηματισμός αυτός πραγματοποιείται για να εξεταστεί εάν υπάρχει κάποιο αποτέλεσμα της πράξης αυτής στο υδατογράφημα. 3. Εφαρμογές Ψηφιακής Υδατογραφίας 3.1 Εισαγωγή Η ψηφιακή υδατογραφία, γενικά, μπορεί να χρησιμοποιηθεί σε πλήθος εφαρμογών στις οποίες χρειάζεται ενσωμάτωση πληροφορίας σε κάποια δεδομένα, και οι εφαρμογές αυτές με το πέρασμα του χρόνου ολοένα και αυξάνονται σε αριθμό. Σε αρκετές περιπτώσεις, όμως, χρησιμοποιούνται διαφορετικές τεχνικές για την ενσωμάτωση δεδομένων, όπως είναι η τοποθέτηση πληροφορίας στην κεφαλίδα ενός ψηφιακού αρχείου, η κωδικοποίησή της σε ένα ορατό bar code, κλπ. Συνεπώς πρέπει να αναρωτηθούμε σε ποιες περιπτώσεις είναι η ψηφιακή υδατογραφία η κατάλληλη τεχνική και σε ποιες περιπτώσεις είναι προτιμότερη η χρήση άλλων τεχνικών απόκρυψης πληροφορίας. Η διαφορά της υδατογραφίας από τις υπόλοιπες ψηφιακές τεχνικές έγκειται σε τρία σημεία: Πρώτον, τα υδατογραφήματα είναι ανεπαίσθητα και δεν επηρεάζουν την αισθητική και την εμφάνιση του ψηφιακού αρχείου. Δεύτερον, τα υδατογραφήματα είναι ενωμένα με το αρχείο στο οποίο έχουν ενσωματωθεί και δεν αφαιρούνται από αυτό. 25\n27 Τρίτον, τα υδατογραφήματα υφίστανται τις ίδιες αλλαγές με το αρχείο στο οποίο έχουν ενσωματωθεί. Οι τρεις παραπάνω ιδιότητες της ψηφιακής υδατογραφίας την καθιστούν καταλληλότερη για ορισμένες εφαρμογές σε σύγκριση με τις υπόλοιπες τεχνικές και ακατάλληλη για κάποιες άλλες. Επιπλέον, η καταλληλότητα της ψηφιακής υδατογραφίας εξαρτάται και από την απόδοση που πρέπει να έχει σε κάποια εφαρμογή. Ορισμένες εφαρμογές απαιτούν αυξημένη ευρωστία (robustness), όπως για παράδειγμα, στην περίπτωση μετάδοσης ενός αρχείου μέσω αναλογικού καναλιού το υδατογράφημα πρέπει να παρουσιάζει ανθεκτικότητα έναντι στην πιθανή καταστροφή του από το κανάλι. Αντιθέτως, στην περίπτωση όπου είναι σίγουρο πως το υδατογράφημα δεν πρόκειται να τροποποιηθεί σε κανένα στάδιο της υδατογραφίας, η ευρωστία είναι μία ιδιότητα που δεν είναι απαραίτητο να υπάρχει στην εφαρμογή. Έτσι, καταλαβαίνουμε πως είναι πολλοί οι παράγοντες που παίζουν ρόλο στην επιλογή της ψηφιακής υδατογραφίας για διάφορες εφαρμογές και θα πρέπει πάντα να λαμβάνονται υπόψη για τη σωστή απόδοση και αποτελεσματικότητα των εφαρμογών. Η ψηφιακή υδατογραφία χρησιμοποιείται συνήθως σε εφαρμογές όπου τα ψηφιακά σήματα συνθέτουν μία συνεχή ροή πληροφοριών, όπως συμβαίνει στους ψηφιακούς ήχους και τα βίντεο. Συνεπώς είναι πολύ διαδεδομένη η χρήση της σε εφαρμογές πολυμέσων και μία από τις πιο συνήθεις εφαρμογές της είναι η προστασία των πνευματικών δεδομένων. Παρόλα αυτά υπάρχει πλήθος εφαρμογών πέρα από την προστασία των πνευματικών δικαιωμάτων στις οποίες κρίνεται κατάλληλη η χρήση της ψηφιακής υδατογραφίας. Παρακάτω παρουσιάζονται αυτές οι εφαρμογές, καθώς και οι λόγοι για τους οποίους κρίνεται κατάλληλη η επιλογή της. 3.2 Εφαρμογές Προστασία Πνευματικών Δικαιωμάτων (Copyright Protection) Η χρήση του Διαδικτύου έχει αποτελέσει πολύ σημαντικό και βοηθητικό εργαλείο για συγγραφείς, φωτογράφους, μουσικούς, καλλιτέχνες κλπ. λόγω της παγκόσμιας δημοσιοποίησης που παρέχει στα έργα τους. Από την άλλη μεριά, όμως, η εκτεταμένη αυτή χρήση του Διαδικτύου έχει αποτελέσει μέγιστο πρόβλημα για τους ίδιους δημιουργούς, οι οποίοι μένουν απροστάτευτοι απέναντι στην παράνομη χρήση του υλικού τους. Η εξάπλωση της πειρατείας του ψηφιακού υλικού είναι γεγονός στις 26\n28 μέρες μας και αποτελεί πολύ μεγάλο πλήγμα για τις βιομηχανίες και γενικά για τους κατόχους πνευματικών δικαιωμάτων και τους δημιουργούς. Η μη εξουσιοδοτημένη χρήση των διάφορων ψηφιακών έργων, οδήγησε στην αναζήτηση αποτελεσματικών λύσεων και μία από αυτές αποτελεί η τεχνική της ψηφιακής υδατογραφίας. Η προστασία των πνευματικών δικαιωμάτων είναι πιθανώς η πιο σημαντική και ευρέως διαδεδομένη εφαρμογή της ψηφιακής υδατογραφίας σήμερα. Η ύπαρξη των πνευματικών δικαιωμάτων (copyright ή ) είναι πολύ σημαντική στον ψηφιακό αλλά και στον αναλογικό κόσμο καθώς δίνουν στο δημιουργό το δικαίωμα να ελέγχει και να καθορίζει την αναπαραγωγή και την αντιγραφή των έργων του της ανάθεση της χρήσης τους σε άλλα άτομα. Στην περίπτωση που κάποιο άτομο ή εταιρία αντιγράψει και διανείμει το έργο χωρίς την άδεια του ιδιοκτήτη, θα πρέπει να υποστεί τις συνέπειες της παράβασης. Τα παραδείγματα παραβάσεων είναι πάρα πολλά και υπάρχουν σε πολλούς τομείς της καθημερινής ζωής: χρήση φωτογραφιών ή κειμένου από κάποιο βιβλίο χωρίς άδεια, αντιγραφή και μεταπώληση μουσικής και βίντεο, κλπ. Ο σκοπός της προστασίας των πνευματικών δικαιωμάτων με την τεχνική της υδατογραφίας είναι η διασφάλιση των δικαιωμάτων πνευματικής ιδιοκτησίας (Intellectual Property Rights) και η εξασφάλιση της διανομής και χρήσης μόνο νόμιμων ψηφιακών δεδομένων. Αυτό επιτυγχάνεται με την ενσωμάτωση υδατογραφημάτων στα ψηφιακά αρχεία τα οποία εξυπηρετούν δύο σκοπούς: την απλή ταυτοποίηση του ιδιοκτήτη αλλά και την πραγματική απόδειξη της ιδιοκτησίας. Τα υδατογραφήματα που ενσωματώνονται στο αρχικό περιεχόμενο περιέχουν την υπογραφή πνευματικής ιδιοκτησίας του κατόχου και είναι πάντοτε ανεπαίσθητα και αχώριστα από το ψηφιακό υλικό. Σε μία τέτοιου είδους χρήση υδατογραφίας τα υδατογραφήματα πρέπει να είναι ξεκάθαρα ώστε να καθίσταται σαφής η ιδιοκτησία και ανθεκτικά απέναντι σε πιθανές κακόβουλες τροποποιήσεις τους. Συνεπώς, οι εφαρμογή της προστασίας των πνευματικών δικαιωμάτων απαιτεί πολύ υψηλή ευρωστία ώστε να λειτουργεί σωστά και να έχει τα αναμενόμενα αποτελέσματα. Για την απλή ταυτοποίηση του κατόχου (owner identification) μπορούν να χρησιμοποιηθούν δύο μέθοδοι: τα αόρατα υδατογραφήματα και τα παραδοσιακά ορατά υδατογραφήματα που συναντώνται με τη μορφή κειμένου. Οι ορατές σημειώσεις των πνευματικών δικαιωμάτων είναι γνωστές σε όλους μας, καθώς τις συναντούμε σε πλήθος ψηφιακών και αναλογικών προϊόντων και έχουν τις εξής μορφές: Copyright,, Copr. Η μέθοδος αυτή, όμως, δεν είναι πλήρως 27\nΣΧΕΔΙΑΣΗ ΚΑΙ ΑΝΑΠΤΥΞΗ ΥΔΑΤΟΓΡΑΦΙΚΟΥ ΣΧΗΜΑΤΟΣ ΓΙΑ ΣΗΜΑΤΑ ΗΛΕΚΤΡΟΕΓΚΕΦΑΛΟΓΡΑΦΗΜΑΤΟΣ\nΠΑΝΕΠΙΣΤΗΜΙΟ ΠΑΤΡΩΝ ΤΜΗΜΑ ΙΑΤΡΙΚΗΣ ΣΧΟΛΗΣ ΕΘΝΙΚΟ ΜΕΤΣΟΒΙΟ ΠΟΛΥΤΕΧΝΕΙΟ ΣΧΟΛΗ ΗΛΕΚΤΡΟΛΟΓΩΝ ΜΗΧΑΝΙΚΩΝ ΚΑΙ ΜΗΧΑΝΙΚΩΝ ΥΠΟΛΟΓΙΣΤΩΝ ΣΧΕΔΙΑΣΗ ΚΑΙ ΑΝΑΠΤΥΞΗ ΥΔΑΤΟΓΡΑΦΙΚΟΥ ΣΧΗΜΑΤΟΣ ΓΙΑ ΣΗΜΑΤΑ ΗΛΕΚΤΡΟΕΓΚΕΦΑΛΟΓΡΑΦΗΜΑΤΟΣ


Όταν εγκαθίσταται τελικά μόνιμα στην πατρίδα της παντρεύεται και εργάζεται ως δημοσιογράφος. Το πραξικόπημα όμως εναντίον του συγγενή της Σαλβαντόρ Αλιέντε την υποχρεώνει να καταφύγει στην Βενεζουέλα, όπου και θα αφοσιωθεί στη συγγραφή.\nΜε το πρώτο της κιόλας μυθιστόρημα «Το σπίτι των πνευμάτων» γίνεται διεθνώς γνωστή, η γραφή της κατατάσσεται στον μαγικό ρεαλισμό, και έκτοτε τα βιβλία της έχουν μεταφραστεί σε τριάντα περίπου γλώσσες και έχουν πουλήσει περί τα 50 εκατομμύρια αντίτυπα.\nΖώντας στις Η.Π.Α. από τα τέλη της δεκαετίας του ’80 η Αλιέντε διδάσκει σε διάφορα Πανεπιστήμια της χώρας και απολαμβάνει τη φήμη μιας εκ των σπουδαιότερων λογοτεχνών που ανέδειξε η Λατινική Αμερική.


Όλυμπος βήχιο (Tussilago farfara) 50 γραμμάρια - βότανα\nΑρχική » θεραπευτικά φυτά » βότανα » Όλυμπος βήχιο (Tussilago farfara) 50 γραμμάρια\nΌλυμπος βήχιο (Tussilago farfara) 50 γραμμάρια\nΚωδικός προϊόντος: OL10073\nΈχει αποχρεμπτικές- μαλακτικές ιδιότητες. Είναι εξαιρετικό κατά του βήχα, βρογχίτιδας, άσθματος, καταρροής, ερεθισμένου λαιμού και για αρθιτικούς πόνους.\nΘεωρείται από αρχαιοτάτων χρόνων το βότανο κατά του βήχα και των αναπνευστικών προβλημάτων. Έχει αποχρεμπτικές, μαλακτικές και διουρητικές ιδιότητες, χρησιμοποιείται κατά της χρόνιας και οξείας βρογχίτιδας, ανακουφίζει τον ερεθισμένο λαιμό, και δρά αποτελεσματικά κατά του άσθματος και της καταρροής. Τα φρέσκα φύλλα του χρησιμοποιούνται εξωτερικά ώς επουλωτικό σε πυώδη τραύματα, και το βάμμα τους για την ανακούφιση από αρθριτικούς και ρευματικούς πόνους καθώς και τον πονόδοντο. Προσοχή δεν αποτελεί φάρμακο και ούτε τα υποκαθιστά. Συμβουλευτείτε τον γιατρό σας.\nΚωδικός προϊόντος OL10073\nαποχρεμπτικό μαλακτικό βήχας βρογχίτιδα άσθμα καταρροή ερεθισμένος λαιμός αρθριτικά ρευματισμοί


Hot Dog Annie's, Leicester - Κριτικές εστιατορίων - TripAdvisor\nLeicester: Όλα τα εστιατόρια\nHot Dog Annie's: Εστιατόρια στην περιοχή\nLeicester: Δημοφιλείς κουζίνες\nLeicester: Θαλασσινά εστιατόρια\nLeicester: Κινέζικη εστιατόρια\nLeicester: Φαστ φουντ εστιατόρια\nLeicester: Το καλύτερο γεύμα με Αστακός\nLeicester: Το καλύτερο γεύμα με Γαρίδες\nLeicester: Το καλύτερο γεύμα με Χάμπουργκερ\nLeicester: Το καλύτερο γεύμα με Χοτ Ντογκ\nLeicester: Όλες οι δραστηριότητες\nΔραστηριότητες κοντά σε: Hot Dog Annie's\nΕστιατόρια σε Leicester\nΝο 1 από 11 Εστιατόρια - Leicester\n244 Paxton St, Leicester, MA 01524-1117\nΤο εικονίδιο της περιοχής, ιδανικό για γρήγορο μεζέ\nΑυτό το μέρος είναι ο τρόπος με τον οποίο, σε αγροτική περιοχή. Εγώ πέσαμε πάνω σε όλη την πριν από αρκετά χρόνια, από ατύχημα! Όταν εξυπηρετούν τα hot dog και χάμπουργκερ. Δεν τηγανιτές πατάτες, αλλά έχουν τα ροκανίδια και σόδα. Προφανώς Annie's έχει περίπου για...πάντα, και είναι ένα τοπικό εικονίδιο. Άνετο πάρκινγκ (ζεσταίνεται πολυάσχολη στις 12.00! ) και υπάρχουν τραπέζια πικνίκ. Το φαγητό είναι καλό, τίποτα το ιδιαίτερο, αλλά η πραγματική απόλαυση για επίσκεψη σε τοπικό φαγάδικων ότι αποτελεί μέρος της Americana.Περισσότερα\nΧαριτωμένο μέρος για στάση για ένα γρήγορο γεύμα.\nΠαρόλο που ονομάζεται "hot dog Annie's, προτιμώ μπέργκερ τους! Υπάρχουν πικνίκ τραπέζια για να καθίσει κανείς όταν ο καιρός είναι καλός.\nΠαρασκευή είχα να οδηγήσετε την αδελφή μου για το Αεροδρόμιο του Worcester, έτσι ώστε να είναι κοντά σε σημεία ενδιαφέροντος όπως: Χοτ ντογκ Annie's place επισκέφθηκα συχνά πολλά χρόνια πριν, και που διαιρείται κατά τρόπο ώστε να έχετε δείπνο εκεί. Όταν για πρώτη φορά πήγα...εκεί πριν από 60 χρόνια τα hot dog ήταν . 80 και την Τετάρτη ήταν 4 για $ 3 . 00 . Σήμερα βρίσκονται 1 δολάρια Ηνωμένων Πολιτειών . 55 κάθε αλλά χρεώνουν επιπλέον για το BBQ είναι εκείνοι και σας χρεώνουν για το πλαίσιο βάζουν τους. Αυτό δεν το λέω. Περίμενα να πληρώσουν $ 9 . 30 συν το φόρο που έδωσα το lady $ 10 . Ανέφερε ότι δεν υπάρχουν 6 σκύλοι $ 11 . 00 . Θα ήθελα BBQ και τη συσκευασία. Παραπλανητική. Δόξα τω Θεώ δεν έχω το BBQ συνταγή ώστε να μπορώ να κάνω τις δικές μου.Περισσότερα\nΠού αλλού δεν τοστ ψωμάκια σας;\nΛίγο shack στη μέση του πουθενά φιλοξενεί εκατοντάδες άτομα την ημέρα. Οι Φράγκοι είναι ειδικά φτιαγμένα από Kayem και ενώ μόνο μερικά ουγγιές κρέατος, το φρυγανισμένο ψωμάκια και τσάντα με πατάτες, το καθιστά ένα καλό γεύμα. Πολλά παγκάκια pickanic γύρω από το χώρο στάθμευσης αυτοκινήτων...για " εκλεκτό φαγητό " . Στην ίδια οικογένεια εδώ και δεκαετίες!Περισσότερα\nΕγκαταστάσεις BBQ χοτ ντογκ\nΤι άλλο θα μπορούσα να πω αλλά πεντανόστιμα. Το ίδιο τα hot dog για τουλάχιστον 50 έτη συν. Οι τιμές παραμένουν εύλογες, αλλά στο 60 s τετάρτες είχαν 8 για $ 1 . 00 . Τώρα την Τετάρτη 3 για περίπου 5 δισεκατομμύρια δολάρια ....00 . YouumΠερισσότερα\nΠολύ καλό φθηνό σκυλιά.\nΈχουμε τη δυνατότητα να ζωντανέψετε Leicester, υπέροχο μέρος για να πάτε, τη σάλτσα μπάρμπεκιου είναι εξαιρετική. (σχεδόν έχουν αντιγραφεί, συνεχίζουμε να εργαζόμαστε σε αυτήν) . Αν η συσκευή σας στην περιοχή δεν πρέπει να χάσετε.\n"Τρία" για τις Τετάρτες\nΔεν μπορώ να πω αρκετά. Πάρτε τη φωτογραφική σας τρεις σκύλων και και ένα ποτό για κάτω από $6. Το Best σκυλιά περίπου. Μου αρέσει το δικό μου να πάτε και με το αυτοκίνητο από το αεροδρόμιο ψάχνουν μανιωδώς για τα αξιοθέατα.\nΓλυκάνετε τον ουρανίσκο σας/της οικογένειάς σας απεργία πείνας\nΔεν είναι μεγάλο για πολυτέλειες, αλλά το φαγητό είναι καλό και με λογικές τιμές. Τα hot dog και χάμπουργκερ με το δικό σας τρόπο. Δοκιμάστε τους ένα ριζικό μπύρα να πλύνετε κάτω το γεύμα σας. Ακόμη και μια διατροφή οικογένεια τεσσάρων ατόμων δεν θα πτώχευε.\nΗ τιμή στην ιστορία του τόπου\nΤο μόνο που έπρεπε να σταματήσετε hot dog Annie's ενώ στη Μασαχουσέτη. Αυτό το μέρος έχει εδώ επειδή ήμουν ένας έφηβος πίσω στο 1950. Τα hot dog ήταν απλώς εντάξει, αλλά υποθέτω ότι η καλύτερη γεύση, επειδή ήμασταν στο Hot Dog Annie's. Εξυπηρετούν τους σκύλους...σε ένα δοχείο από χαρτόνι και χρεώνουν 25 σεντς για το δοχείο! Δεν είναι τέλειο! Ιστορικά, πρόκειται για ένα διασκεδαστικό μέρος για να επισκεφθείτε.Περισσότερα\nBackwoods hot dog μέρος με γοητεία και γεύση\nΥπήρχε μια γραμμή έξω από την πόρτα σε περίπου 1:30 επειδή το hot dog είναι ƒκƒγ Ƒθƒνƒοƒƒσƒώίƒώ ƒθƒώƒρƒώƒπƒρήƒκƒώƒρƒώ ƒοƒνύƒτƒφƒλ και αυτό το μικρό μέρος είναι ένα τοπικό φορέα. Εγκαταστάσεις BBQ τους σκύλους υπογραφής τους, ίσως. Είναι φθηνό και γοητευτικό, με καθιστικό εξωτερικού χώρου. Φαντάζομαι ότι...είναι όλα τα φαγητά σε πακέτο κατά τη χειμερινή περίοδο. Έχουν τις δικές τους ρίζα μπίρας που είναι επίσης πολύ καλό.Περισσότερα\nΛάβετε γρήγορα απαντήσεις από το προσωπικό του Hot Dog Annie's και από προηγούμενους επισκέπτες.\nΔιεύθυνση: 244 Paxton St, Leicester, MA 01524-1117\nΤοποθεσία: Ηνωμένες Πολιτείες > Μασαχουσέτη > Leicester\nΑριθμός τηλεφώνου: +1 508-892-9059


3 πρωτότυπες σαλάτες με σταφύλια - MamaPeinao.gr\n3 πρωτότυπες σαλάτες με σταφύλια\nΣεπτέμβρης ο μήνας των αλλαγών, των ανακατατάξεων, του τέλος των διακοπών, αλλά και των σταφυλιών. Καρπός των αμπελιών, χαρακτηριστικό φρούτο της ελληνικής γης, το σταφύλι παραπέμπει σε διονυσιακές γιορτές και τελετές , στον γνωστό μύθο του Αισώπου με την αλεπού, σε λουκούλλειες απολαύσεις, αλλά και σε βραδιές που απολαμβάνεις το φεγγάρι συνοδεία κρασιού. Παρεξηγημένο, λόγω της ζάχαρης που περιέχει, το σταφύλι έχει πλούσια διατροφική αξία, αφού αποτελεί καλή πηγή ενέργειας για τον οργανισμό, προστατεύει την όραση κι έχει αντιγηραντική και καρδιοπροστατευτική δράση. Αν κι οι περισσότεροι το προτιμούν ωμό, το σταφύλι μπορεί να πρωταγωνιστήσει σε πάρα πολλές συνταγές, αλμυρές και γλυκές. Το Μαμα Πειναω σας προτείνει 3 θρεπτικές σαλάτες, και βέβαια νοστιμότατες, με πρωταγωνιστή το σταφύλι.\n1. Με κοτόπουλο\nΓια αυτή τη δροσιστική και χορταστική σαλάτα, που μπορεί και να αντικαταστήσει ένα γεύμα, θα χρειαστείτε 300 γραμμάρια βραστό κοτόπουλο κομμένο σε κύβους, 1 φλιτζάνι σέλερι ψιλοκομμένο, 1 φλιτζάνι τριμμένα καρύδια, 1 φλιτζάνι σταφύλια (κόκκινα ή λευκά) κομμένα στη μέση, 1 μικρό κρεμμύδι ψιλοκομμένο, 1 κουταλάκι του γλυκού Worcestershire σος, 2 κουταλιές της σούπας μαγιονέζα. Σε ένα μπολ, ανακατεύετε καλά όλα τα υλικά. Αφήνετε τη σαλάτα να κρυώσει στο ψυγείο για 2 ώρες περίπου κι ύστερα την σερβίρετε.\nΜια σαλάτα που παρασκευάζεται γρήγορα, είναι θρεπτική και βέβαια νοστιμότατη. Θα χρειαστείτε 3 φλιτζάνια κόκκινα σταφύλια κομμένα στη μέση, 2 κουταλιές της σούπας φρέσκο κόλιανδρο ψιλοκομμένο, 1 κουταλιά του γλυκού κόκκινη καυτερή πιπεριά ψιλοκομμένη, 2 κρεμμύδια μέτρια ψιλοκομμένα, 1 αβοκάντο καθαρισμένο και κομμένο σε μικρά κυβάκια, 1 φλιτζάνι κατσικίσιο τυρί σε τρίμμα (ή τυρί cottage). Σε ένα μπολ, προσθέτετε όλα τα υλικά και τα ανακατεύετε καλά. Στη συνέχεια περιχύνετε τη σαλάτα με λίγο ελαιόλαδο, χυμό φρεσκοστυμμένου λεμονιού (2 κουταλιές της σούπας), 2 κουταλιές του γλυκού μέλι και 1 πρέζα αλάτι. Ανακατεύετε ξανά πολύ καλά για να ομογενοποιηθούν όλα τα υλικά με το λάδι, το λεμόνι και το μέλι και σερβίρετε.\n3. Με μπρόκολο\nΜια πανδαισία χρωμάτων και γεύσης σε μια σαλάτα που συνδυάζει την απόλαυση με την υγιεινή διατροφή. Θα χρειαστείτε 1 μπρόκολο βρασμένο (το βράζετε για 2-3 λεπτά) και κομμένο σε μικρά κομμάτια, 1 φλιτζάνι ψιλοκομμένο σέλερι, 1 φλιτζάνι κόκκινα σταφύλια κομμένα στη μέση, 1 φλιτζάνι πράσινα σταφύλια κομμένα στη μέση, 1 φλιτζάνι σταφίδες και 1 φλιτζάνι καρύδι ψιλοκομμένο. Βάζετε όλα τα υλικά σε ένα μπολ, τα ανακατεύετε καλά και περιχύνετε με λίγο ελαιόλαδο και ξίδι μπαλσάμικο (1 κουτάλι του γλυκού). Η σαλάτα σερβίρεται ζεστή ή και κρύα.\nΤο θρυλικό καφέ από τα Φιλαράκια άνοιξε στη Νέα Υόρκη


Ανοιχτή επιστολή προέδρου ΕΒΕ Φθιώτιδας Αλ.Διαμαντάρα προς τον υπουργό Ι.Βρούτση | ` LOKRIS NEWS +\nΑνοιχτή επιστολή προέδρου ΕΒΕ Φθιώτιδας Αλ.Διαμαντάρα προς τον υπουργό Ι.Βρούτση\nΑπλά ερωτήματα στον κο Βρούτση.\nΚε Υπουργέ απαντήστε αν μπορείτε…\nΤα χρήματα των ασφαλισμένων τόσα χρόνια πως τα διαχειριστήκατε;\nΝα σας θυμίσουμε: άτοκες καταθέσεις των αποθεματικών στην τράπεζα της Ελλάδας… χρηματιστήριο… δομημένα ομόλογα… και κούρεμα ομολόγων…\nΟι ασφαλισμένοι ευθύνονται ή εσείς που διοικούσατε τον οργανισμό δεκαετίες τώρα;\nΚαι ποιόν στείλατε στην δικαιοσύνη αν δεν τα έκαναν καλά και όχι σύμφωνα με τις διαφορετικές σωστές δικές σας αποφάσεις;\nΓιατί ακόμα και πρόσφατα η ελλιπέστατη κρατική χρηματοδότηση του ΟΑΕΕ σε σχέση με τα υπόλοιπα ασφαλιστικά ταμεία...- 450 εκ. ευρώ;\nΓιατί επιμένετε σε ρυθμίσεις μη εφικτές και μη ρεαλιστικές όταν υπάρχουν προτάσεις πολλές και εφαρμόσιμες;\nΌταν σε συνάντηση στο Επαγγελματικό Επιμελητήριο Αθηνών σας ρώτησα εάν θέλετε να βάλετε έσοδα στο ταμείο του ΟΑΕΕ ή ΝΑ ΠΑΡΕΤΕ ΤΑ ΣΠΙΤΙΑ ΤΟΥ ΚΟΣΜΟΥ, μου απαντήστε φυσικά ότι σας ενδιαφέρουν τα έσοδα, σήμερα όμως κάνετε ακριβώς το αντίθετο…χιλιάδες τα κατασχετήρια.\nΠως είναι δυνατόν κάποιος σήμερα να πληρώνει τις ίδιες εισφορές όταν τα εισοδήματα του έχουν μειωθεί από 30% έως 60% και βέβαια οι εισφορές αυτές που πληρώναμε ανταποκρίνονταν σε συντάξεις διαφορετικού ύψους και όχι των σημερινών που έχουν μειωθεί στο 40 με 50 %;\nΠως ζητάτε να πληρώνουν για υπηρεσίες που δεν τους χορήγησε ποτέ ο ΟΑΕΕ;\nΠώς θα απαντήσετε στους συναδέλφους που πλήρωναν 10, 20, 30 χρόνια την ασφάλιση τους και σήμερα αδυνατούν και δεν έχουν πρόσβαση σε καμία ιατροφαρμακευτική φροντίδα;\nΜαϊμού συντάξεις: ποιος τις έδινε και τις επέτρεπε τόσα χρόνια Κε Υπουργέ; Ανικανότητα των προηγουμένων Υπουργών ή πελατειακή σχέση που αυτοί επέτρεπαν; Και εσείς που συμμετείχατε σαν μέλη του ιδίου κόμματος;\nΕΠΙΤΕΛΟΥΣ ΑΠΑΝΤΗΣΤΕ ΜΕ ΠΡΑΞΕΙΣ ΠΟΥ ΔΙΝΟΥΝ ΛΥΣΕΙΣ.\nΤΙΣ ΠΡΟΤΑΣΕΙΣ ΤΩΝ ΦΟΡΕΩΝ ΤΙΣ ΕΧΕΤΕ.\nΚΑΝΤΕ ΑΥΤΕΣ ΠΡΑΞΗ.\nΕτικέτες .. ΦΘΙΩΤΙΔΑ, *** 2 RSS, Αλέξανδρος Διαμαντάρας


Amata Spring Country Club (Κον Μπουρί, Ταϊλάνδη) - Κριτικές\nAmata Spring Country Club: Εστιατόρια στην περιοχή\nΔραστηριότητες κοντά σε: Amata Spring Country Club\nAmata Spring Country Club, Κον Μπουρί - Κριτικές\nΝο 3 από 6 Υπαίθριες δραστηριότητες - Κον Μπουρί\n700/3-9 Moo 6, T. Nongmaidaeng, A. Muang, Κον Μπουρί 24130, Ταϊλάνδη\nΤο καλύτερο γήπεδο γκολφ που έχω επισκεφτεί ποτέ διαδραμάτισε, απίστευτο σοβαρά. Α πρέπει να διαδραματίσουν για να αποκτήσετε μια ευκαιρία! Επίσης το γεύμα που ακολούθησαν ήταν πραγματικά εκπληκτικό!\nΘαυμάσιο εστιατόριο και όμορφο γήπεδο γκολφ!\nΠοτέ δεν είχα παίξει σε αυτό το γήπεδο γκολφ, αλλά έχω πάει στο εστιατόριο. Έχουν ένα καλό ιταλικό εστιατόριο όμως λίγο ακριβό και ένα καταπληκτικό μπουφέ απεριόριστης κατανάλωσης (εξαιρετικό sushis, sashimis, επιδόρπια). Τα μενού σε μπουφέ διαφέρει ελαφρώς όλο το χρόνο. Μην δοκιμάσετε! Η θέα...από το Golf είναι τέλεια!Περισσότερα\nΈνα πολύ καλό γήπεδο γκολφ σε εξαιρετική κατάσταση. Τα 17 είναι πολύ ιδιαίτερη, και θα πρέπει να πάρετε ένα σκάφος για να το πλωτό πράσινο για να βάλετε! Η γενική εξυπηρέτηση πολύ καλή, και caddies όπου καλό επίσης. Θα πρέπει να παίξει με ένα κράτος...ή με πρόσκληση για να παίξουν Amata την άνοιξη.Περισσότερα\nΕξαιρετικό ιδιωτικό εμπειρία στην Ταϊλάνδη\nΣχετικά καλά συντηρημένο και αποκλειστική. Είναι δύσκολο να φτάσουμε στο εκτός και αν θέλετε να παίξετε με ένα κράτος. Καλή κατάσταση και δύσκολη από την επαγγελματική tees. Ωραία διακόσμηση και διαρρύθμιση. Καλό κλαμπ. Φιλικό και έμπειρο caddies.\nΛάβετε γρήγορα απαντήσεις από το προσωπικό του Amata Spring Country Club και από προηγούμενους επισκέπτες.


Team Raw: Αντίληψη Χρώματος\nΤο χρώμα μπορεί να υπάρχει μόνον όταν τρία στοιχεία είναι παρόντα: ένας θεατής, ένα αντικείμενο, και το φως. Αν και το καθαρό λευκό φως γίνεται αντιληπτό ως άχρωμο, στην πραγματικότητα περιέχει όλα τα χρώματα του ορατού φάσματος. Όταν το λευκό φως χτυπά ένα αντικείμενο, αποκλείει εκλεκτικά ορισμένα χρώματα και αντανακλά τ’ άλλα. Μόνο τα χρώματα που ανακλώνται συμβάλλουν στην αντίληψη του θεατή ως προς το χρώμα.\nΑΝΘΡΩΠΙΝΗ ΑΝΤΙΛΗΨΗ ΧΡΩΜΑΤΟΣ : ΜΑΤΙΑ & ΟΡΑΣΗ\nΤο ανθρώπινο μάτι βλέπει τα χρώματα χρησιμοποιώντας ένα συνδυασμό ράβδοειδών και κωνοειδών κύτταρων. Τα ραβδοειδή κύτταρα είναι καλύτερο για συνθήκες χαμηλού φωτισμού, αλλά μπορούν να αισθανθούν μόνο την ένταση του φωτός και όχι τα χρώματα, ενώ παράλληλα τα κωνοειδή κύτταρα μπορεί να διακρίνουν επίσης το χρώμα και λειτουργούν καλύτερα σε έντονο φως.\nΤρεις τύποι κωνοειδών κυττάρων υπάρχουν στο μάτι σας, με κάθε ένα να είναι πιο ευαίσθητο στα βραχέα (S), μεσαία (M), ή μεγάλα (L) μήκη κύματος φως. Το σύνολο των ερεθισμάτων που αντιλαμβάνεται καθένα από τα τρία κύτταρα περιγράφει το εύρος των χρωμάτων που μπορούμε να δούμε με τα μάτια μας. Το διάγραμμα που ακολουθεί δείχνει την σχετική ευαισθησία του κάθε τύπου κυττάρου για ολόκληρο το ορατό φάσμα. Οι εν λόγω καμπύλες συχνά αναφέρεται και ως «τριχρωματικές λειτουργίες».\nΣημειώστε πως κάθε τύπος κυττάρου που δεν αντιλαμβάνεται μόνο ένα χρώμα, αλλά, αντίθετα, έχει διαφορετικούς βαθμούς ευαισθησίας σε ένα ευρύ φάσμα των μηκών κύματος. Δείτε στο παρακάτω διάγραμμα ποια χρώματα συμβάλλουν τα μέγιστα προς την αντίληψη μας για τη φωτεινότητα. Επίσης, σημειώστε πως το ανθρώπινο μάτι είναι πιο ευαίσθητο στο φως της κιτρινοπράσινης περιοχής του φάσματος των χρωμάτων.\nΠΡΟΣΘΕΤΙΚΗ & ΑΦΑΙΡΕΤΙΚΗ ΜΙΞΗ ΧΡΩΜΑΤΟΣ\nΣχεδόν όλα τα ορατά χρώματα μπορεί να παραχθούν με τη χρησιμοποίηση κάποιου συνδυασμού από τα τρία βασικά χρώματα, με προσθετικές ή αφαιρετικές διεργασίες. Οι προσθετικές διεργασίες δημιουργούν το χρώμα με την προσθήκη φωτός σε ένα σκοτεινό φόντο, ενώ οι αφαιρετικές διεργασίες χρησιμοποιούν βαφές ή χρωστικές ουσίες για να μπλοκάρουν επιλεκτικά το λευκό φως. Η ορθή κατανόηση εκατέρωθεν αυτών των διεργασιών δημιουργεί τη βάση για την κατανόηση τις αναπαραγωγής των χρωμάτων.\nΤα χρώματα στους τρεις εξωτερικούς κύκλους καλούνται βασικά χρώματα, και είναι διαφορετικά σε καθένα από τα παραπάνω διαγράμματα. Συσκευές που χρησιμοποιούν αυτά τα βασικά χρώματα μπορούν να παράγουν το μέγιστο εύρος χρωμάτων. Οθόνες απελευθερώνουν φως για να παράγουν προσθετικά χρώματα, ενώ οι εκτυπωτές χρησιμοποιούν βαφές ή χρωστικές ουσίες για απορρόφηση του φως και τη δημιουργία αφαιρετικών χρωμάτων. Για το λόγο αυτό σχεδόν όλες οι οθόνες χρησιμοποιούν ένα συνδυασμό κόκκινου, πράσινου και μπλε (RGB) pixels, ενώ οι περισσότεροι έγχρωμοι εκτυπωτές χρησιμοποιούν τουλάχιστον κυανό, ματζέντα και κίτρινο (CMY) μελάνια. Πολλοί εκτυπωτές περιλαμβάνουν επίσης μαύρο μελάνι εκτός από κυανό, ματζέντα και κίτρινο (CMYK), διότι από μόνα τους δεν μπορούν να παράγουν αρκετά βαθιές σκιές.\nΟι αφαιρετικές διεργασίες είναι πιο ευαίσθητες στις αλλαγές στο ατμοσφαιρικο φως, διότι αυτό το φως είναι αυτό που επιλεκτικά μπλοκάρεται για την παραγωγή όλων των χρωμάτων. Για το λόγο αυτό οι διεργασίες εκτύπωσης απαιτούν ένα συγκεκριμένο είδος φωτισμού του χώρου, ώστε να απεικονίζουν με ακρίβεια τα χρώματα.\nΙΔΙΟΤΗΤΕΣ ΧΡΩΜΑΤΟΣ: ΑΠΟΧΡΩΣΗ & ΚΟΡΕΣΜΟΣ (HUE & SATURATION)\nΤο χρώμα έχει δύο μοναδικά στοιχεία που το διαχωρίζουν από το αχρωματικό φως: απόχρωση και τον κορεσμό. Οπτικά περιγράφοντας ένα χρώμα βασιζόμενοι σε κάθε ένα από αυτούς τους όρους μπορεί να είναι άκρως υποκειμενικό, όμως αυτοί οι όροι γίνονται πιο υποκειμενικοί κοιτώντας το φάσμα χρωμάτων του φωτός.\nΤα χρώματα δεν είναι φως σε ένα μήκος κύματος, αλλά στην πραγματικότητα περιέχουν μια ολόκληρη σειρά μηκών κύματος. Η "Απόχρωση" περιγράφει ποιο μήκος κύματος φαίνεται να είναι το βασικό. Το αντικείμενο που περιγράφεται από το φάσμα που φαίνεται παρακάτω θα ήταν πιθανόν να εκληφθεί ως γαλαζωπό, έστω και αν περιέχει μήκη κύματος σε όλο το φάσμα.\nΑν και η κορυφή σε αυτό το φάσμα εμφανίζεται στην ίδια περιοχή με την απόχρωση του αντικειμένου, δεν συμβαίνει πάντα. Αν αυτό το αντικείμενο είχε αντ 'αυτού ξεχωριστές και έντονες κορυφές στο κόκκινο και στο πράσινο, το πιο πιθανό, είναι το χρώμα του, να ήταν κίτρινο (βλέπε τον πίνακα προσθετικής ανάμιξης χρωμάτων).\nΤετάρτη, 2 Φεβρουαρίου 2011 Ετικέτες απόχρωση, κορεσμός, κωνοειδή κύτταρα, μίξη χρωμάτων, χρώματα, cmyk, RGB 0 σχόλια\n0 σχόλια to "Αντίληψη Χρώματος"


" Η ΙΣΧΥΣ ΕΝ ΤΗ ΕΝΩΣΕΙ ": ΣΕ… ΑΓΝΩΣΤΑ ΙΔΡΥΜΑΤΑ ΘΑ ΠΗΓΑΙΝΟΥΝ ΟΙ ΑΜΟΙΒΕΣ ΤΩΝ ΒΟΥΛΕΥΤΩΝ ΤΗΣ ΡΗΜΑΔ ΑΠΟ ΤΙΣ ΕΠΙΤΡΟΠΕΣ ΤΗΣ ΒΟΥΛΗΣ\nΑπό την… τέως κυβερνώσα αριστερά ΔΗΜΑΡ (ΡΗΜΑΔ), ανακοινώθηκε επισήμως ότι οι συνολικές αμοιβές όλων των βουλευτών της, που προκύπτουν από τις παρουσίες τους σε όλες τις κοινοβουλευτικές επιτροπές, θα κατατίθενται ανά μήνα, μέσω της Εθνικής Τράπεζας, σε κοινωφελές ίδρυμα ή οργάνωση που θα επιλέγεται από την ΚΟ της ΔΗΜΑΡ.\nΩραία όλα αυτά, μόνο που δεν ανακοινώθηκαν τα ιδρύματα που θα ενισχύουν οι αμερικανοκομμουνιστές του Κουβέλη. Γιατί άραγε; Αφού ανακοινώνεται η καλή πράξη, γιατί δεν ανακοινώνονται και οι αποδέκτες της, για να ξέρει κι ο κοσμάκης που πάνε (και αν πάνε…) τα λεφτά του;\nΉ μήπως, η ΡΗΜΑΔ έχει πάρει τα… χούγια του Καρατζαφέρη, ο οποίος ανακοίνωσε το 2009 ότι θα δώσει 1 εκατομμύριο ευρώ από την κρατική επιχορήγηση που έπαιρνε το κόμμα του στο «Ταμείο κατά της Φτώχειας», που… ουδέποτε λειτούργησε;


Friday, 28 February 2020 11:49\nΠώς καταγράφουν οι επίσημες στατιστικές Ην. Βασίλειου, Γερμανίας και Αυστρίας την κίνηση τουριστών προς Ελλάδα το 2004 και 2005\nΓιάννης Πατέλλης - 17 April 2006, 00:00\nΟ εξερχόμενος τουρισμός προς την χώρα μας και τα αντίστοιχα στατιστικά στοιχεία των άλλων κρατών είναι εισερχόμενος για εμάς. Είναι λοιπόν ενδιαφέρον ,αφού η Ε.Σ.Υ.Ε. και ο Ε.Ο.Τ. έχουν μείνει πίσω στην ανακοίνωση στοιχείων για τις χρονιές 2004,2005 να ανατρέξουμε στα στατιστικά στοιχεία ξένων κρατών και να μην ζούμε λοιπόν σε επιστημονική πλάνη μέχρι να βγάλουμε τα δικά μας ελληνικά στοιχεία. Για τον σκοπό αυτό εξετάζουμε σε αυτό το άρθρο δυο βασικές χώρες εισερχόμενου τουρισμού στην χώρα μας Γερμανία και Ην. Βασίλειο, καθώς και την καλή αγορά της Αυστρίας. Οι πηγές μας είναι οι δημοσιεύσεις του National Statistics του Ην. Βασίλειου, Statistisches Jahrbuch Γερμανίας και Αυστρίας για το 2006, 2005, όπως και άλλες επίσημες δημοσιεύσεις της στατιστικής υπηρεσίας της Αυστρίας, καθώς και αντίστοιχα της Γερμανίας και Reiseanalyse του επίσημου ινστιτούτου F.U.R.,Kiel.\nΠηγή στοιχείων εδώ αποτελούν ειδικά ο πίνακας 20 από τα στοιχεία της στατιστικής υπηρεσίας του Ην. Βασίλειου δημοσιευμένα εκάστοτε συγκεντρωτικά στις σειρές Overseas Travel and Tourism, ανά τρίμηνο και συγκεντρωτικά ανά έτος, National Statistics,2000-2005. Με βάση τα στοιχεία αυτά η εξέλιξη ήταν ανά έτος.\nΤουρίστες από Ην. Βασίλειο προς Ελλάδα σε χιλ.\nΠηγή: Πίνακας 20 του εκάστοτε στατιστικού ετήσιου δελτίου των στατιστικών υπηρεσιών Ην. Βασίλειου 2001, 2002, 2003, 2004, 2005\nΈτσι λοιπόν με βάση την Στατιστική Υπηρεσία του Ην. Βασίλειου, ορθά γιορτάσαμε το 2002 τον 3.000.000 τουρίστα από Ην. Βασίλειο, ενώ δυστυχώς είναι σαφής η τάση πτώσης 2003-2005 και έτσι το 2005 βρισκόμαστε στο επίπεδο του 1999 καταγράφοντας 2.440.000 τουρίστες. Αναλυτικότερα από Ην. Βασίλειο, είχαμε το 2005 λιγότερους 269.000 Βρετανούς τουρίστες σε σύγκριση με το 2004 και 417.000 σε σχέση με το 2003. Ανάλογη είναι και η καταγραφόμενη μείωση των δαπανών Βρετανών τουριστών στην Ελλάδα.\nΤΟΥΡΙΣΤΕΣ ΑΠΟ ΗΝ. ΒΑΣΙΛΕΙΟ ΣΥΜΦΩΝΑ ΜΕ ΣΤΑΤΙΣΤΙΚΗ ΥΠΗΡΕΣΙΑ ΗΝ. ΒΑΣΙΛΕΙΟΥ\nΥπάρχει επίσης και έχει δημοσιευτεί και η κατανομή ανά τρίμηνο του εξερχόμενου τουρισμού ανά χώρα από Ην. Βασίλειο πολύ ενδιαφέρουσα για το 2005, όπου καταρρίπτεται ο ισχυρισμός της μεγάλης ανάκαμψης το τελευταίο τρίμηνο το 2005.\nΈτσι η κίνηση κατά τα τρίμηνα, 2004 και 2005 διαμορφώνεται:\n2004 66.000 699.000 1.571000 373 000 2.709.000\n2005 49.000 600.000 1.471.000 320.000 2.440.000\nΒέβαια κάθε αντίλογος και αμφισβήτηση των στοιχείων είναι ευπρόσδεκτη, αλλά μάλλον θα έπρεπε χωρίς πάθος να αναλύσουμε τα στοιχεία της εξαετίας να δούμε ότι το 2002, 2003, ανάλογα με τις περιστάσεις ήτοι τρομοκρατία 11 ης Σεπτεμβρίου, Κοξακι, πόλεμος Ιράκ, σεισμός Λευκάδα, κλπ. πήγαμε σχετικά καλά, καταγράφοντας 2.956.000, 2.857.0000 τουρίστες αντίστοιχα, ενώ 2004, 2005, μετά από Ολυμπιακούς καταγράφουμε πτώση και φτάσαμε στους 2.440.000. Αρνητικό Ολυμπιακό ρεκόρ, που θα έπρεπε να μας ανησυχεί διότι έρχεται μετά από διπλασιασμό της δαπάνης διαφήμισης και μετά από πετυχημένους Ολυμπιακούς αγώνες. Βέβαια εν αναμονή και της δικιάς μας Ε.Σ.Υ.Ε., ας ελπίσουμε να διαψευστούν οι Εγγλέζοι.\nΗ αγορά της Γερμανίας με στοιχεία της Ε.Σ.Υ.Ε. – Ε.Ο.Τ. είναι μια σταθερή αγορά που κυμαίνεται γύρω στο 3,0% έως 3,5% επί του συνολικού αριθμού των ταξιδιών των Γερμανών τουριστών.\nΕιδικότερα, το 2000 καταλαμβάνει ένα ποσοστό 3.3% επί του συνολικού αριθμού, το 2001 καταγράφεται ένα ποσοστό 3,5%, το 2002 επίσης 3,5%, το 2003 φτάνουμε στο 3,0%, το 2004 στο 3,1% και το 2005 στο 3,0%. Είναι δηλαδή ένα σχεδόν σταθερό ποσοστό .Επειδή όμως ο συνολικός αριθμός ταξιδιών των Γερμανών που κάνουν διακοπές διακυμάνθηκε το 2000-2005 λόγω πολλών αιτιών, όπως διαθέσιμο εισόδημα για διακοπές, τρομοκρατία, βόμβες κλπ. αντίστοιχα ο απόλυτος αριθμός προς την χώρα μας διακυμάνθηκε ανάλογα. Έτσι το 2004 έχουμε 65,4 συνολικά ταξίδια από Γερμανούς που πάνε διακοπές και από αυτά το 3,1% ήτοι 2.027.400 κατευθύνονται προς Ελλάδα, ενώ το 2005 επί συνόλου 64,1 εκατ. το 3,0% ήτοι 1.923.000 προς Ελλάδα. Η εξέλιξη 2004,2005 απεικονίζεται πιο κάτω (Πηγή Reiseanalyse F.U.R.). Οι ανταγωνιστές μας το 2004, 2005 κερδίζουν όμως κομμάτι της αγοράς .Έτσι, το 2005 περνάει η Τουρκία μπροστά, πλέον ως τρίτη χώρα στην προτίμηση των Γερμανών, θέση που πολλά χρόνια κατείχε η Αυστρία.\nΠοσοστιαία Κατανομή - Ταξίδια Γερμανών προς τους βασικούς προτιμώμενους προορισμούς -χώρες 2004, 2005 (Πηγή F.U.R.)\nΤαξίδια Γερμανών στο εξωτερικό το 2005\nΤαξίδια Γερμανών στο εξωτερικό το 2004\nΤα στοιχεία για την Αυστρία βασίζονται επίσης στη δημοσιευμένη στατιστική επετηρίδα Statistisches Jahrbuch 2006 και τις αντίστοιχες ανακοινώσεις της Στατιστικής Υπηρεσίας Αυστρίας.\nΣύμφωνα με τα στοιχεία λοιπόν (βλέπε απεικόνιση πιο κάτω) προς την Ελλάδα έγιναν το 2004, 422.800 ταξίδια από Αυστριακούς, φέρνοντας την Ελλάδα στην τρίτη θέση των προτιμήσεων των Αυστριακών. Η Ελλάδα όμως χάνει την θέση αυτή που είχε το 2004 στις προτιμήσεις των Αυστριακών και κατατάσσεται το 2005 τετάρτη με 6,2% των προτιμήσεων μετά την Ιταλία 21,6%, Γερμανία 13,3% και Κροατία 10,2%.\nΠροορισμοί διακοπών το 2004\n17 April 2006, 00:00\nΕιδήσεις: 48615 | Στήλες: 2918 | Η σελίδα αποδόθηκε σε 0.3625 δευτερόλεπτα


"Μπρούσκο": Δες απολαυστικό, φωτογραφικό backstage υλικό από τα γυρίσματα στα Χανιά! - Tlife.gr\n"Μπρούσκο": Δες απολαυστικό, φωτογραφικό backstage υλικό από τα γυρίσματα στα Χανιά!\nΑπό εκεί που άρχισαν όλα... Στα μαγευτικά Χανιά βρίσκονται εδώ και μέρες οι συντελεστές της καθημερινής, δραματικής σειράς του ΑΝΤ1, "Μπρούσκο", μιας και με φόντο τις ομορφιές της Κρήτης αποφασίστηκε να γραφτεί και το μεγάλο φινάλε.\nΗ σειρά του καναλιού του Αμαρουσίου ετοιμάζεται να ρίξει τίτλους τέλους και να περάσει στην τηλεοπτική ιστορία, γι ΄αυτό και αυτή την εποχή τα τελευταία γυρίσματα, γίνονται με άκρως εντατικούς ρυθμούς.\nΣτα Χανιά ,λοιπόν, βρίσκεται όλο το επιτελείο της σειράς των Βάνα Δημητρίου, Ανδρέα Γεωργίου και Κούλη Νικολάου και κατάφερα λατρεμένη να σου εξασφαλίσω απολαυστικά backstage στιγμιότυπα. Φωτογραφικά κλίκ από το επεισόδιο της Πέμπτης, αλλά και... "κλικ προσεχώς" απ 'ότι θα δούμε στα επεισόδια της επόμενης εβδομάδας.\nΣτις χαρακτηριστικές φωτό της Πέμπτης βλέπουμε μεταξύ άλλων τον Κούλη Νικολάου και τον Ανδρέα Γεωργίου σε δράση... Οι δυο τους βρίσκονται σε ένα μεγάλο τραπέζι στο λιμάνι των Χανίων!\nΣύμφωνα με το επεισόδιο της Πέμπτης, η Ρενάτα δίνει στην Χρυσάνθη, όλα τα ενοχοποιητικά στοιχεία που έχει βρει εις βάρος του Διαμαντή, σχετικά με τις τοκογλυφίες.. Αυτή η μυστική συνάντηση όμως, κάνει τον Παύλο ακόμα πιο καχύποπτο απέναντι στην Χρυσάνθη, κατηγορώντας την για άλλη μια φορά ότι έχει παράλληλη σχέση.. Η Χρυσάνθη νιώθοντας προσβεβλημένη του μιλάει για χωρισμό.\nΗ Μελίνα και ο Αχιλλέας, προσπαθούν να σώσουν την κατάσταση, όταν ο Μηνάς αναφέρει την Αναστασία για σύντροφο του Ματθαίου κι όχι την Στέλλα, μπροστά στους γονείς της. Τότε είναι και που μαθαίνει, ότι ο Ματθαίος έχει αποκτήσει παιδί με τη Στέλλα και εξοργίζεται. Η Στέλλα, έχει τρελάνει τον Ματθαίο με τις εξωφρενικές της απαιτήσεις, ενώ η Αναστασία, εξαιτίας της αγάπης της γι’ αυτό το παιδί, προσπαθεί να κρατήσει τις ισορροπίες ανάμεσά τους. Ο Σήφης συνεχίζει το σχέδιο του για να φέρει την Στεφανία κοντά με την Πάολα, και οργανώνει μια ‘τυχαία’ συνάντηση για τους 3 τους.\nΗ Δήμητρα βρίσκει την κατάλληλη ευκαιρία και το σκάει από το σπίτι του Πάτροκλου. Όταν αυτός το αντιλαμβάνεται, βγαίνει εκτός εαυτού και την απειλεί φρικτά.. παράλληλα η Δήμητρα ζητάει από τον Νεκτάριο να συναντηθούν, όπου και του ανακοινώνει ότι τα 2 εκατομμύρια που πρέπει να του επιστρέψει, δεν υπάρχουν πλέον.\nΌσο για το υπόλοιπο φωτογραφικό υλικό, όπως ,ήδη, σου είπα λατρεμένη είναι από τα προσεχή επεισόδια, μιας και τα γυρίσματα συνεχίζονται νυχθημερόν! Βλέπεις, δεν είναι μόνο τα γυρίσματα του φινάλε που επείγουν... Ο χρόνος κυνηγά τον Ανδρέα, την Βάνα και τον Κούλη, γιατί πρέπει να ξεκινήσουν άμεσα και τα γυρίσματα των νέων παραγωγών που έχουν βάλει μπροστά για του χρόνου στον Alpha.\nΗ Ελένη Βαίτσου και ο Ανδρέας Γεωργίου κατά την διάρκεια των γυρισμάτων στα Χανιά!!!


Πλατεία Αιγύπτου : Κιλκίς24\nΠρωτοφανές για πραξικόπημα. Στην Αίγυπτο δεν έριξαν την κυβέρνηση τα τανκς, αλλά τα λέιζερ.\nΚαι φυσικά θα γίνει Αίγυπτος κι εδώ. Και η εξέγερση θα γίνει στο ιδανικότερο μέρος. Δεν είναι βέβαια η πλατεία Ταχρίρ. Θα είναι όμως πλατεία πάλι. Η πλατεία Αιγύπτου. Πασίγνωστη πλατεία στο κέντρο της Αθήνας, στο Πεδίον του Αρεως, εκεί που κάνουν και τις γιγαντιαίες συγκεντρώσεις τα κόμματα.\nΕκεί λοιπόν να στρέψουν την προσοχή τους όσοι φοβούνται ανατροπή και πραξικοπήματα. Στην πλατεία Αιγύπτου και Μαυρομματαίων γωνία, όπου φεύγουν και τα ΚΤΕΛ για τη Θεσσαλονίκη.\nΤελικά η κυβέρνηση έδωσε πρωί πρωί σήμερα τα ονοματεπώνυμα των δημοσίων υπαλλήλων στην τρόικα. Αντί για 12.000 όμως, έδωσε 43.000 για να μπερδέψει τους τροϊκανούς.\nΣίγουρα θα μπερδευτούν. Τα μισά από τα ονόματα στη λίστα λέγονται Κώστας, Παύλος, Θάλεια, Καλλιόπη, Γιώργος, Γιάννης, Θανάσης κ.λπ. Αντετοκούμπο.\nΩραία. Βγήκε το πόρισμα. Ωρα να μάθουμε και πόσο στοίχισε η «αποζημίωση» για τους έξι μήνες της φαιδρής προανακριτικής επιτροπής.\nΤο μόνο κακό είναι ότι θα χάσουν τη δουλειά τους οι δημοσιογράφοι που ντούμπλαραν στα δελτία ειδήσεων τις φωνές των μελών της προανακριτικής. Τύφλα να ‘χουν οι «Οικογενειακές Ιστορίες».\nΚαι ο Τατσόπουλος και ο Ν. Παναγιωτόπουλος υπέρ οποιασδήποτε συνεργασίας κομμάτων. Μη χαθεί ο βουλευτικός μισθός… συγγνώμη, αποζημίωση.\nΘέμα χρόνου το κούρεμα του ελληνικού χρέους και το ξύρισμα του Παντελή Καψή.\nΠήγε χθες στα Γεράνεια Ορη να ρίξει τον πομπό της ΕΡΤ. Αλλά ήταν τόσο αξύριστος που δεν τον γνώρισαν οι φύλακες και σήμανε συναγερμός στην αστυνομία γιατί τον πέρασαν για Αλβανό δραπέτη.\nΕμαθε η τρόικα το νέο σλόγκαν του ΕΟΤ «Ελλάδα, η πλουσιότερη χώρα στον κόσμο» και τώρα ζητάει τριπλές απολύσεις.\nΝα σταματήσει το αστείο. Ο Στουρνάρας μάς είπε τώρα ότι κινδυνεύουμε να γίνουμε Αίγυπτος. Κάθε φορά μάς λένε ότι κινδυνεύουμε να γίνουμε μια διαφορετική χώρα. Βουλγαρία, Αργεντινή, Δανία, Σουηδία, Κορέα, Βόρεια Κορέα, Ανατολική Κορέα κ.λπ.\nΜόλις πάμε στις πρεσβείες και στα προξενεία να αλλάξουμε υπηκοότητα, αμέσως μας ξεφουρνίζουν μια άλλη χώρα. Δεν ξέρουμε τι γλώσσα να μάθουν τα παιδιά.\nΠιο πιθανό είναι να γίνουμε Ουγκάντα, γιατί έχουν ανοίξει πολλά ελληνο-ουγκαντέζικα φροντιστήρια.\nΟι Αιγύπτιοι τηλεφώνησαν στον Σαμαρά και του ζήτησαν το κρατικό κανάλι που κατέλαβαν να το ονομάζουν ΝΕΓΥΠΤΙΡΤ.\nΔεν προλάβαμε να το γράψουμε και ο Δένδιας έστειλε ΜΑΤ και τανκς στην πλατεία Αιγύπτου και Μαυρομματαίων γωνία, εκεί που φεύγουν τα ΚΤΕΛ για Θεσσαλονίκη, και έδωσε εντολή να γίνει έλεγχος για λέιζερ.\nΟ μεγαλύτερος κίνδυνος πάντως δεν είναι ότι κινδυνεύουμε να γίνουμε Αίγυπτος, αλλά Ελλάδα.


Εκπολιτιστική κίνηση οργανωμένη που ξεκινάει από κάποιο σύλλογο δεν εί¬χε το χωριό. Έγιναν κατά καιρούς προσπάθειες. Κάποια δραστηριότητα άρχισε με τη "Φιλοδασική Ένωση" που φύτεψε μερικά δέντρα στο δρόμο απ' τη βρύση ως το νεκροταφείο. Οργάνωσε χορούς, εκδρομές, αλλά πέρα από κει τίποτα άλλο. Εκφυλίστηκε και τελικά έσβησε. Αξιόλογο γεγονός ήταν η ίδρυση του συλλόγου. "Κυριών και Δεσποινίδων του Βάβδου". Όχι για την προσφορά του στην κοινωνία του χωριού, μα για την τολμηρή απόφαση σε κείνη την εποχή. Δεν έχει σημασία τι κατάφεραν να προσφέρουν και τι δραστηριότητες ν' αναπτύξουν. Σημασία έχει ότι "τόλμησαν" να σπάσουν το ταμπού της ανδροκρατίας και να δημιουργήσουν μια κίνηση ανεξάρτητη, καθαρά γυναικεία. Δεν εντυπωσιάζει ίσως σήμερα στην εποχή της "ισότητας" και των δικαιωμάτων μια τέτοια απόφαση. Αν όμως σκεφτεί κανείς ότι αυτό έγινε στη δεκαετία του είκοσι, αποτελούσε πραγματικά σημαντική πρωτοπορία. Για κείνους που δεν ξέρουν ή για κείνους που ξέχασαν, υπάρχει το ρολόι του σχολείου "Δωρεά του συλλόγου Κυριών και Δεσποινίδων Βάβδου" που το θυμίζει και το επιβεβαιώνει.\nΈνας άλλος σύλλογος, ο "Μορφωτικός Σύλλογος Βάβδου" αργότερα (το 1935) με πλατύτερη βάση και πιο σωστούς στόχους, ξεκίνησε να βγάλει τη νεολαία απ' το τέλμα της μακαριότητας και της αδιαφορίας δίνοντας κάποιο περιεχόμενο στη ζωή τους. Στις επιδιώξεις του ήταν η δημιουργία βιβλιοθήκης, αθλητικού τμήματος, χορωδίας, διαλέξεων και άλλα.\nΠρόεδρος του Μορφωτικού Συλλόγου εκλέχθηκε ο Ηρακλής Πολυζώης δραστήριος και με όρεξη. Βέβαια ο Μορφωτικός Σύλλογος δεν πρόλαβε να πραγματοποιήσει παρά ελάχιστα, τον διέλυσαν. Είχαμε μπει σε μια περίοδο που οποιαδήποτε οργανωμένη κίνηση θεωρούνταν παράνομη.


Ο ασθενής μηδέν του Εθνικού και πώς διασυνδέθηκε η αλυσίδα μετάδοσης με ΑΣΙΛ - NA SPORTS CY\nΡαγδαία φαίνεται να μεγαλώνει η αλυσίδα μόλυνσης του κορωνοϊού στον χώρο του κυπριακού ποδοσφαίρου, καθώς σήμερα μετά τα ενδεδειγμένα τεστ εντοπίστηκαν ακόμη τέσσερις ποδοσφαιριστές του ΑΣΙΛ θετικοί. Υπενθυμίζεται ότι, τις προηγούμενες ημέρες, είχαν εντοπιστεί ακόμη δυο θετικοί της ίδιας ομάδας.\nΣυνυπολογίζοντας λοιπόν τα κρούσματα στον ποδοσφαιρικό κόσμο από τις 18 Σεπτεμβρίου, Νέα Σαλαμίνα, Εθνικός Άχνας και ΑΣΙΛ, εκτόξευσαν τον αριθμό κρουσμάτων στους 53, κάτι που είναι πέρα για πέρα ανησυχητικό.\nΑξίζει να σημειωθεί, ότι μία εκ των επαφών των ποδοσφαιριστών του ΑΣΙΛ που εντοπίστηκε θετικός στον ιό, είναι στενό συγγενικό πρόσωπο ποδοσφαιριστή του Εθνικού.\nΆξιο απορίας ωστόσο, είναι ότι ο ποδοσφαιριστής αντί να βρίσκεται σε αυτοπεριορισμό, προχώρησε σε τεστ σε τυχαία δειγματολειψία στη Λάρνακα, χωρίς να τηρούνται όπως διαφαίνεται οι προβλεπόμενες διαδικασίες και να ακολουθούνται τα πρωτόκολλα.\nΑπό τις εξετάσεις φαίνεται ότι ο ασθενής μηδέν του Εθνικού, το πρόσωπο που προσβλήθηκε πρώτο δηλαδή, είναι άτομο που προσβλήθηκε από τον ιό από άτομα εκτός ομάδας, ενώ στη συνέχεια μετέδωσε ο ίδιος σε άτομα της ομάδας του.\nΔιαιτητές Β’ Κατηγορία (4η αγωνιστική)\n“Προτάσεις από εξωτερικό για Κωστή”\nKωστάκης: “Άμα μπορούσα να βγάλω την μάσκα, θα βλέπατε το χαμόγελο μου!”